
Prome Minister Evelyn Wever Croes a firma un acuerdo 
hunto cu 11 otro pais pa un fondo di 40 miyon euro 


DIAHUEBS 25 di oc- 

tober, durante Caribbean 
OCT’s Resilience Summit 
na Sint Maarten, Prome 
Minister Evelyn Wever- 
Croes hunto cu 11 otro 
representante di Islanan 
di Caribe, a firma un con- 
venio cu Union Europeo 
cu ta pone 40 miyon euro 
disponible pa 12 paisnan 
di Caribe por uza e fondo 
aki pa traha riba 3 area. 

E PROME AREA: EN- 
ERGIA Y EFICIENCIA 
DEN UZO DI ENER- 
GIA 

Aki kier enfoca mas riba 
e eficiencia, pues con 
pa gasta menos energia, 
locual ta pas den e vision 
di Gabinete Wever-Croes. 
Gobierno di Aruba no ta 
enfoca riba visionnan cu 
no ta realistico manera ta- 
batin den pasado. Nos ta 
recalibrando e vision cu 
e meta pa yega n’e punto 
cu Aruba por ta comple- 
tamente independiente di 
crudo, y bay over na un 
combinacion di gas y dife- 
rente fuente di energia al- 
ternativo. 

Y mientras tanto, Aruba 
lo enfoca riba eficiencia. 
Nos enfasis ta bay mas pa 
enfoca riba haci energia 
mas barata y baha e gas- 
tonan na Aruba. 

E DI DOS AREA: CON- 
SERVACION DI NOS 
AREA MARINO 

Esald ta encera e atencion 


duna na nos bida marino, 
cu ta sumamente impor- 
tante pa Aruba mirando 
cu turismo ta nos unico 
pilar economico. 

Hopi di nos turistanan 
ta bin Aruba dor di nos 
area di beach sumamente 
bunita y tambe dor cu nos 
tin un area marino. 

Nos mester proteha e area 
aki pa cua tin fondo den e 
40 miyon euro. 

E DI TRES AREA: 
MIHO PREPARACION 
PA CALAMIDAD 

Con ta preveni disaster 
y con pa prepara mihor 
pa disaster ta un tema di 
importancia y hopi actual 
tambe na Aruba. 

Bou di e tema aki, Aruba 
lo atende cu e efecto cu e 
crisis migratorio Venezo- 
lano tin riba nos pais, mi- 
rando cu nos ta considera 
esaki un calamidad na 
Venezuela cu tin un im- 
pacto grandi na Aruba. 

Prome Minister Evelyn 
Wever-Croes ta expresa di 
ta hopi contento y satis- 
fecho cu Aruba por tin e 
fondo aki disponibel pa 
cubri diferente maneho di 
Gobierno den e 3 areanan 
menciona. 

“Den e temponan ald fi- 
nancieramente dificil, tur 
ayudo cu nos por haya ta 
bon bini”, Prome Minis- 
ter a expresa. 



Caribhean OCT's 11 
Resilience Summtt . 

Encuesta di Corupcion 

Organiza pa BCA 


DURANTE di 

e periodo di 12 te 
cu 26 di november 
2018, Banco Central 
di Aruba (BCA) lo 
tene bao di nos co- 
munidad e “Encues- 
ta di Corupcion” pa 
evalua e nivel percibi 
di corupcion na Aru- 
ba pa medio di un 
analisis profundo di 
informacion adlciri. 

Varios organisacion 
internacional mane- 
ra Tranparency In- 
ternational ta tene 
regularmente en- 
cuesta riba e nivel di 
corupcion na varios 
pais. 

Dor cu Aruba no ta 
forma parti di e en- 
cuestanan interna- 
cional ald, y como 
resultado no tin 
dato disponibel pa 
Aruba riba e tereno 
alci, BCA a dicidi di 
tene e “Encuesta di 
Corupcion”, uzando 
e mesun metodologia 
y preguntanan aplica 
dor di Transparency 
International y tam- 
be algun pregunta re- 
lata na Aruba su pro- 
pio situacion. 

E meta di e encuesta 
aki ta pa BCA adkiri 
informacion valioso 



tocante e expenencia 
y percepcion di nos 
ciudadanonan pa cu 
e nivel di corupcion 
y tambe riba posibel 
accionnan corectivo 
y/of medidanan efec- 
tivo pa combati e 
fenomeno aki. 

E encuesta ta inclui, 
e.o., preguntanan 
relata n’e nivel di 
corupcion, e experi- 
encia cu corupcion 
na momento di haci 
uzo di servicionan 
particularmente den 
e sector publico, e 


experiencia ora di ra- 
porta corupcion, y e 
necesidad pa medi- 
danan adicional pa 
combati corupcion. 
Pa yuda BCA colecta 
e datonan impor- 
tante aki, un grupo di 
encuestador lo bishi- 
ta diferente hogar y 
haci e entrevistanan 
den nomber di BCA. 

E encuestadornan 
aki lo haya un carnet 
cu e logo di BCA pa 
identifica nan mes. 
Nan tur tin e ob- 
ligacion pa tene tur 


informacion cu nan 
ricibi estrictamente 
confidencial. 

BCA ta consciente cu 
gran parti di e infor- 
macion aki ta sensi- 
tivo y p’e motibo aki 
ta enfatisa cu e en- 
cuesta ta totalmente 
anonimo y ta garan- 
tisa cu lo trata tur 
informacion obteni 
confidencialmente y 
uze solamente riba 
un base agrega pa 
metanan estadistico 
y analitico na BCA. 

BCA ta spera cu tur 


persona aserca dor 
di e encuestadornan 
aki pa participa den e 
encuesta ald lo duna 
nan maximo cooper- 
acion. 

Si tin cualkier pre- 
gunta riba e topico 
aki, por tuma con- 
tacto libremente cu 
sra. Edwina Matos- 
Pereira, Manager 
Strategy & Planning 
na BCA y alabes lid- 
er di e proyecto, na 
tel. 525-2100 of via 
e-mail: e.e.matos- 

pereira@cbaruba.org. 

Minister Ruiz-Maduro a informa ATIA riba 
trabaonan di Reforma Fiscal di nos pais 



DIARAZON ul- 

timo Minister di Fi- 
nansa, Asunto Eco- 
nomico y Cultura, 
Xiomara Ruiz Madu- 
ro hunto cu su con- 
seheronan a reuni cu 
ATIA pa brinda in- 
formacion riba e tra- 
baonan cu Gobierno 
y e departamenton- 
an concerni pa locual 
t’e Reforma Fiscal di 
nos pais. 

Durante e reunion 
alci Minister Ruiz 
Maduro a splica riba 
e yudansa cu IMF a 
ofrece na Aruba, kico 
nan sugerencia pre- 
liminario ta y e man- 
datario a indica cu 
asina e raport oficial 
keda cla lo comparti 
e informacion aki cu 
ATIA y otro stake- 
holders. 

Otro topico cu a de- 
libera riba dje t’e 
maneho economico 
y aki Minister Ruiz- 
Maduro a brinda un 
splicacion riba e tra- 


baonan cu ta wordo 
haci riba e tereno 
economico pa nos 
yega na nos vision 
economico cual ta un 
economia fuerte y re- 
siliente pa Aruba. 
Esaki ta dirigi riba 
e siguiente areanan; 
baha e costo di bida, 
crea un finansa pu- 
blico solido y mane- 
habel, stipula un 
maneho pa stimula 


comerciante, stimula 
un maneho di expor- 
tacion, stimula un 
maneho macro eco- 
nomico y tambe un 
maneho di inversion. 

Durante e reunion 
Minister Ruiz Madu- 
ro a presenta e 6 sec- 
tornan prometedor: 
Sector di Turismo, 
Economia basa riba 
conocemento, Agri- 
cultura, Logistica, 
Economia Circular y 
Industria Creativo. 

A informa e miem- 
bronan di ATIA cu 
awor Gobierno lo 
bay traha riba e in- 
centivo necesario pa 
por concretisa e po- 
tencial economico cu 
e sectornan presenta 
aki ta brinda. 

P’esald sigur Gobi- 
erno di su banda lo 
kier sigui conta cu e 
“input y feedback” 


di ATIA. 

Dentro di poco e 
mandatario lo yama 
un reunion cu gremio 
y sindicato p’asina 
por duna mas infor- 
macion riba e Refor- 
ma Fiscal y e vision 
economico pa nos 
pais Aruba. 

ATIA di su banda a 
pidi e mandatario 
tambe atencion p’e 
tema di compliance, 
esta e cumplimento 
cu pago di belasting 
dor di tur compania 
activo den nos eco- 
nomia, ya cu tin hopi 
indicacion cu no ta 
tur hende ta cumpli 
manera debe ser y es- 
aki ta crea un compe- 
tencia inhusto cune. 
Banda di esaki a 
pidi atencion tambe 
p’e fenomeno di ile- 
galidad den e forza 
laboral cu tambe ta 
perhudicando hopi 


negoshi cu si ta 
cumpli cu tur regla. 

Na opinion di ATIA 
mester bin mas con- 
trol di p.e. Depar- 
tamento di Impues- 
to na proyectonan 
grandi pa verifica si 
ta cumpli debidam- 
ente cu nos leynan 
fiscal. Puntonan cu 
e mandatario ta hiba 
p’asina discuti riba 
nan den seno di Go- 
bierno. 

Na final, ATIA a 
informa Minister 
Ruiz-Maduro cu nan 
tambe lo forma parti 
di e proximo mision 
economico di Re- 
ino pa Colombia fin 
di november, como 
muestra cu hunto 
nos mester sali busca 
e oportunidadnan pa 
comercio na Aruba 
por florece. 

Parlamentario Sue-Ann Ras di MEP: 

"Nos tin cu cambia nos sistema di enseñansa pa nos 
mucha- y hobennan ta prepara p # e futuro laboral" 



Den cuadro di Siman 
di Enseñansa, dia- 
huebs tabatin un pre- 
sentacion di EPI ‘Edu- 
cation & The Future 
Of Work’, unda a dia- 
loga riba e topico aki 
y Parlamentario Sue- 
Ann Ras (MEP) tam- 
be tabata presente. 

E orador a presenta na 
comienso, cu nos ta 
den e di Cuater Revo- 
lucion Industrial, cu a 
inicia na 2010. E tema 
aki di educacion y fu- 
turo laboral ta refleha 
y encera hopi cambio 
den futuro y den nos 
sistema di enseñansa. 

CREATIVIDAD 

Nos mester bira hopi 
mas consciente di kico 
tin den futuro y con 
nos ta preparando nos 
mucha- y hobennan 
p’e era digital y tecno- 
logico. 

“Cada mucha ta cum- 
insa su biahe di bida 
cu un potencial in- 
creibel: Un mentalidad 
creativo, cu ta acerc’e 
na nos mundo cu cu- 
riosidad, cu pregunta y 
cu e deseo di siña to- 
cante mundo y di nan 
mes, atrabes di wega. 
Sinembargo, ora e mu- 
cha chikito drenta nos 
scolnan tradicional, ta 
oprimi of incluso elim- 
ina e creatividad al<d, 
p’e practicanan edu- 
cativo convencional,” 
Sue Ann Ras a indica. 

Hopi di nos sistema 
educativo actual ta ob- 
soleto encuanto e hab- 
ilidadnan necesario pa 
funciona den e merca- 


donan laboral actual. 
Nos sistema te ainda 
ta concentra y enfoca 
principalmente pa de- 
saroya e habilidadnan 
cognitivo di e muchan- 
an den e materianan 
tradicional, na lugar di 
fomenta e habilidad- 
nan manera resolucion 
di problema, creativi- 
dad of colaboracion. 
Esaki mester ta mo- 
tibo di preocupacion, 
ora cu analisa e habi- 
lidadnan rekeri den e 
Cuater Revolucion In- 
dustrial: Resolucion di 
problema compleho, e 
pensamento critico y 
e creatividad, cu ta e 3 


habilidadnan mas im- 
portante cu un mucha 
mester pa prospera. 

“Ta preocupante cu e 
habilidadnan aki hopi 
biaha, no ta destaca 
diariamente cerca nos 
muchanan, unda e nor- 
ma ta sigui ta e enfoke 
di enseñansa di bida 
completo!”, Sue Ann 
Ras a enfatisa. 

FUTURO LABORAL 

Realidad ta cu alred- 
edor di 70% di profe- 
sion pa 2030 no ta ni 
existi ainda. Esaki ta 
un indicacion cu nos 
tur mester cuminsa 


papia di e peligernan 
di automatisacion, in- 
teligencia artificial y di 
con e avancenan tecno- 
logico por elimina un 
porcentahe importante 
di e empleonan, cu nos 
conoce den actualidad. 
P’esey nos mester haci 
e pregunta cardinal: 
“Con nos por prepara 
nos pais pa un futuro 
incierto di profundo 
cambio den mercado 
laboral?” 

Loke nos ta sigur di dje 
pa Aruba ta sector ho- 
telero y sector di cuido. 
E Cuarto Revolucion 
Industrial, denomina 


como un tsunami tec- 
nologico, tin e poten- 
cial di contribui na fin 
di e trabounan cu nos 
conoce y ehempel tin 
hopi, specialmente si 
walc den exterior. 

E habilidadnan exis- 
tente den forsa laboral 
tambe ta influi den e 
incentivonan pa au- 
tomatiza y potencia 
pa crea cupo di trabou 
nobo. 

“Mi no ta referi sola- 
mente n’e habilidad- 
nan digital, sino tambe 
n’e habilidadnan so- 
cio-emocional, esnan 
cu e robotnan no por 
alcansa, manera empa- 
tia, comunicacion, per- 
suasion of negociacion 
y analitico, manera e 
capacidad pa resolve 
problema of sa con pa 
siña. 

SETAR como un com- 
pania nacional, cu ta 
promove y encurasha 
su empleadonan pa ta 
‘’lifelong learner’ tam- 
be a indica, cu nan ta 
enfoca riba e habilidad- 
nan social y emocional 
ald y nan ta traha hopi 
cu nos alumnonan di 
EPI, UAyHAVO. 
SETAR a indica cu 
nan mester hopi desa- 
royador di programa y 
esaki sigur ta conta pa 
hopi compania mas, 
unda cu un estudio di 
ICT ta di sumo impor- 
tancia pa nos imple- 
menta den nos sistema 
di educacion riba nivel 
bachelor of master,” 
Sue Ann Ras a finalisa 
bisando. 

Homber no ta corda pakico el a maltrata su victima 



E homber Giovanny 
H. tin 36 luna pa 
sinta den KIA y pen- 
sa con y pakico el a 
maltrata un homber 
malamente. E no a 
duna un declaracion 
riba e sucedido dia 
15 di juni ultimo pa 
motibo cu e no ta 
corda nada di loke cu 
a tuma lugar. Y e no 
kier ricibi ayudo di 
Reclassering tampoco 
pasobra el a perde 
confiansa den nan. 

No solamente e mes- 
ter sinta un castigo 
basta largo, pero tam- 
be e mester paga un 
suma di daño y perhu- 
icio. 

E homber ta wordo 
acusa di maltrato pisa, 
cu el a skop su victima 
den cara y den cabes, 
mientras cu e tabata 
tira na suela. E acusa- 
do ta bisa cu e no sa 
pakico el a maltrata e 
homber, pasobra e no 
conoce. 

Aunke cu e ni conoce, 
dia 15 di juni na mo- 
mento cu e homber 
(victima) tabata sa- 
liendo di un bar na 
San Nicolas, el a sinti 
un hende a atake di 
patras cu a mande di 
biaha suela. 

E agresor a sigui dal’e 
den su cara y su cabes. 


E resultado tabata cu 
el a keda cu fractura 
na cachete y fractura 
na kash’i wowo, pa 
cual e mester a wordo 
manda Colombia pa 
tratamento. 

Abogado di e acusado 
a pidi pa scucha e vic- 
tima como testigo y 
un otro persona mas. 
Tanto e victima como 
e otro testigo a expresa 
cu nan tin miedo, mi- 
rando e agresividad di 
e acusado, cu despues 
ora e sali e por tuma 
venganza contra nan. 

A repasa e carchi cas- 
tigo y a constata cu e 
ultimo biaha cu e ta- 
bata envolvi cu husti- 
cia tabata na 2014 pa 
poging tot doodslag/ 


zware mishandeling 
cometi den un pelea 
cu un familiar di dje. 
Prome cu esey tambe 
e tabata envolvi den 
un caso di maltrato. 

E acusado mes no a 
duna ningun declara- 
cion, pasobra e ta bisa 
cu e no ta corda nada 
di loke a pasa. 

E ta un persona cu sa 
traha como bouncer 
pa barnan na San 
Nicolas. Doño di e bar 
unda e hecho a tuma 
lugar, tambe a wordo 
scucha, pero e ta bisa 
cu e no a mira loke cu 
a pasa. 

E1 a sali pafo y a haya 
un homber tira na 
suela, algun hende 
rond, entre otro e 
acusado aki. 

Pa Fiscal e pruebanan 
tabata suficiente. Aun- 
ke cu e acusado ta bisa 
cu e no ta corda nada 
di loke a pasa, pasobra 
e tabata basta bou in- 
fluencia di alcohol, el 
a wordo reconoci dor 


di e victima y un otro 
homber mas. 

Hecho ta, segun Fis- 
cal, ora cu e bebe e no 
por controla su mes y 
tampoco su agresivi- 
dad. E victima no a 
dun’e ningun motibo 
p’e maltrato y niun 
hende sa pakico e cos 
ald a tuma lugar. 

Teniendo cuenta cu 
su record, Fiscal a pidi 
un castigo di 36 luna, 
kitando e tempo cu el 
a sinta caba. Tambe a 
pidi pa otorga un com- 


pensacion di 8 mil flo- 
rin n’e victima, lcende 
durante cierto perio- 
do no por a traha. Ora 
e hecho a sosode net 
e tabata cambiando di 
trabou. 

E acusado den su ul- 
timo palabra no taba- 
tin nada di bisa. Ora 
cu Huez a puntre pa 
di dos biaha si e ta 
dispuesto pa bay bou 
guia di Reclassering el 
a nenga. 

Segun el a bisa, ora cu 
el a sali e ultimo biaha 
cu el a bay cera el a 
acudi na Reclassering 
pa ayudo. Te ainda e 
ta sperando nan ya- 
mada. 

Huez sinembargo a 
sigur’e cu un ordo di 
Corte, nan mester 
brind’e ayudo. Despu- 
es di pensa un rato, 
el a bisa cu e no ta 
interesa. Huez a cera 
tratamento di e caso 
y a bay di acuerdo cu 
e demanda, esta 36 
luna mas e 8 mil florin 
pa daño y perhuicio. 

Apesar di menasa di STA 

Reunion cu Hunta Directiva no a produci 
ningun informacion nobo p # e sindicatonan 

E dos empleadonan ta sigui suspendi, te ora cu investigacion keda cla 


E siman aki, sindi- 
catonan STA y Alv- 
ast a reuni cu Hunta 
Directiva di N.V El- 
mar, cu e intencion 
di haya informacion 
di e ultimo desaroyo- 
nan den e compania. 

E.o. nan tabata kier 
a haya sa mas di e 
“golden handshake” 
cu Robert Henriquez 
a haya, y tambe nan 
kier sa di e status 
di investigacion di 
e dos otro emplead- 
onan, cu te ainda no 
a reanuda trabao. 

E reunion alci no a 

produci mucho in- e sindicatonan lo condena t’e forma a menasa di pone 
formacion manera a desea. Lolce a ser cu dirigencia di STA N.V Elmar plat, te 




cu Prome Minister 
Evelyn Wever-Croes 
a manda un mensa- 
he cu si esey mester 
tuma lugar, cu Hunta 
Directiva lo cuminsa 
cu un caso sumario 
di inmediato, ya cu 
no por permiti un 
accion asina tuma 
lugar. 

Di acuerdo cu infor- 
macion cu nos ta dis- 
pone di dje, ni e me- 
nasa di e.o. STA no a 
yuda, pasobra e sin- 
dicatonan a sali man 
bashi for di e reunion 
cu Hunta Directiva. 

E dos empleadonan a 
lceda cu nan suspen- 
sion, pero di acuerdo 
cu Hunta Directiva di 
N.V Elmar pa prin- 
cipio di november, lo 
por tin claridad riba 
e investigacion cu a 
siguiendo su curso. 

Pa loke t’e “golden 
handshake” cu Rob- 
ert Henriquez a haya, 
Hunta Directiva a 
splica e sindicatonan 
cu tin un clausula cu 
ningun partido no ta 
discuti esaki cu nin- 
gun partido y como 
tal e sindicatonan no 
a haya ningun infor- 
macion adicional di 
loke nan sa caba. 

Prome Minister ta sali den New Yerk Times den november 



PROME Minister 
Evelyn Wever-Croes a 
ricibi bishita di New 
York Times pa un en- 
trevista riba e tema 
di hende muher den 
posicionnan clave den 
comunidad cu ta trah- 
ando riba inovacion y 
cerando e gap cu tin 
entre hende homber 
y hende muher riba e 
tereno tecnico. 

Señora Kelly Hoey di 
New Yorlc Times a en- 
trevista Prome Min- 
ister, Evelyn Wever 
Croes y varios otro 
hende muher promi- 
nente y den posi- 
cionnan clave na Aru- 
ba. 

Señora Hoey durante 
e entrevista a duna 
Aruba hopi elogio cu 
nos tin muhernan den 
posicionnan clave, 
kendenan ta hacien- 
do cosnan grandi pa 
Aruba. Ora cu ta trata 
futuro di trabou y fu- 
turo desaroyonan, ta 
premira cu si no pusha 
nos mucha muhernan 


Prome Minister Wev- 
er-Croes durante e en- 
trevista a enfatisa cu 
hendenan muher por 
logra hopi cos, pasobra 
nos ta wordo permiti y 
brinda e oportunidad- 
nan pa logra hopi. 
Aunke ainda e efecto 
di imponencia mas- 
culino ta wordo sinti, 
pero esaki no ta stroba 
e hende muher pa sigui 
purba y insisti pa yega 
na posicionnan clave. 
“Mi ta spera cu e hecho 
cu como hende muher, 
pa prome biaha nos 
tin un Prome Minister, 
hende muher, esaki 
por habri porta pa in- 
spira mas hende muher 
den nos comunidad pa 
haci e extra esfuerso 
pa logra cosnan grandi. 
Pasobra nos como hen- 
de muher tambe por”, 
Prome Minister a duna 
di conoce. 

E entrevista cu Prome 
Minister lo sali publica 
den New York Times 
den luna di november. 


di awor caba pa haci 
nan estudio den e tere- 
no tecnico, por tin un 
gap mas grandi ainda 
den oportunidadnan 
pa hende homber y 
hende muher den fu- 
turo. 

Vision di Gabinete 


Wever-Croes ta p’e 
hende muher tin me- 
sun oportunidadnan 
cu hende homber den 
futuro y di awor caba 
mester cuminsa pre- 
para. 

E reportero di New 
York Times a keda hopi 


satisfecho cu Aruba ta 
comparti e vision aki, 
mientras cu el a ent- 
revista tambe Minister 
di Finansa y Economia 
Xiomara Ruiz-Mad- 
uro entre otro hende 
muher prominente di 
nos pais. 


Minister Xiemara Ruiz-Madure den entrevista cu Kelly 
Hoey riba hende muher den posicion di liderazgo 

pa New York Times 


RECIENTEMENTE 
Minister Ruiz-Maduro 
a wordo entrevista pa 
sra. Kelly Hoey kende 
ta skirbi articulo pa 
e.o. New York Times y 
Forbes. 

Sra Hoey ta autor di e 
buki ‘Build your dream 
network,’ orador glob- 
al y conoci na Aruba 
pa su participacion 
den ATEC conference 
y inversionista den e 
mundo di startups. 
Kelly ta reconoci como 
un di e 100 hendenan 
muher mas influencial 


un pais. Tabata un en- 
trevista masha ameno 
den cual e mandatario 
a conta di su yegada 
inespera riba e tarima 
politico di nos pais, su 
crecemento como po- 
litico y Parlamentario 
den oposicion y awor 
den e puesto ehecutivo 
di Minister encarga cu 
Finansa, Economia y 
Cultura. 

E entrevista lo wordo 
publica den luna di no- 
vember den The New 
York Times. 


riba e plataforma so- E entrevista a concen- pa ta hende muher den 
cial Twitter. tra riba e experiencia puesto di lideraszgo na 

Minister Ruiz-Maduro na apertura di Conferencia di Papiamento Idioma Oficial 

"Cullura be tin cu bib'e, Papiamento bo tin cu papi'e" 

Dia 1 di november 201 8 Parlamento lo trata ley di ortografia di Papiamento 



MINISTER di Finan- 
sa, Asunto Economico 
y Cultura, Xiomara 
Ruiz Maduro a hiba 
palabra durante di e 
Conferencia Papia- 
mento Idioma Oficial, 
cu ta tuma lugar fin di 
e siman aki. 

E conferencia ta wor- 
do organisa p’e Plata- 
forma Union di Papia- 
mento na ocasion di 


celebracion di 15 aña 
di Papiamento como 
idioma oficial na Aru- 


ba. 


Minister Ruiz- Mad- 
uro a remarca cu ta 
cu sumo placer na co- 
mienso di e aña, como 
Minister di Cultura 
hunto cu Minister di 
Enseñansa, a proclama 
na nomber di Gobier- 
no di Aruba, e aña aki 
como Aña di Papia- 
mento’. 

Esaki ta pa conmem- 
ora cu dia 21 di mei 
2003, Parlamento di 
Aruba a aproba e ley 
pa haci Papiamento e 
idioma oficial di Aru- 
ba, banda di e idioma 
Hulandes. 

Alabes Minister Ruiz- 
Maduro a anuncia cu 
diahuebs proximo dia 
1 di november 2018, 
lo bay tuma lugar un 
reunion publico du- 
rante cual Parlamento 
di Aruba lo bay trata e 
ley nobo riba e forma 


di scirbi Papiamento. 

Minister di Finansa, 
Asunto Economico 
y Cultura, sra. Ruiz- 
Maduro a bisa tambe 
cu Papiamento su or- 
tografia oficial ta existi 
apenas 15 aña y cu nos 
mester keda evalua e 
manera di scirbi Papia- 
mento corectamente. 


Esey ta nifica cu regu- 
larmente nos lo bay 
encontra cambio y sug- 
erencianan cu ta nece- 
sario pa nos por haci 
miho uzo di e reglanan 
pa scirbi nos idioma. 
Tambe como Minis- 
ter di Cultura e lo bay 
duna tur su sosten n’e 
trabaonan cu mester 
ser haci, pa pronto nos 
tin un adaptacion di 
e ‘Vocabulario Orto- 
grafico di Papiamento’ 
mihor conoci como e 
‘Buld Blauw’. 

E vocabulario di Papia- 
mento alci ta hopi uza 
y e ta un medio hopi 
importante pa educa 
nos pueblo con pa uza 
nos ortografia corecta- 
mente. 

Minister Ruiz-Maduro 
mes ta pone masha 
atencion riba e uzo di 


Papiamento. Como 
mandatario e ta hopi 
consciente di e impor- 
tancia pa papia y scirbi 
su idioma materno, 
mas mihor posibel. 

Nos idioma Papia- 
mento a desaroya mas 
di 350 aña pasa y nos 
mester realisa cu e ta 
un tesoro cu nos mes- 
ter cuida hunto cu nos 
islanan ruman Corsou 
y Bonaire. Pesey Min- 
ister Ruiz-Maduro ta 
aplaudi e iniciativa di 
Plataforma Union di 
Papiamento pa a or- 
ganisa e Conferencia 
Papiamento Idioma 
Oficial. 

E conferencia aki ta di 
suma importancia y 
necesario pa proteha y 
salvaguardia nos dushi 
idioma crioyo Papia- 
mento. 

Minister Ruiz-Maduro 
a remarca tambe cu 
Gobierno di Aruba lo 
aprecia di haya contri- 
bucion di nos exper- 
tonan di Papiamento 
pa por logra traha un 
Plan di Maneho di Idi- 
oma na Aruba. 

Alabes e mandatario 
a gradici Plataforma 
Union di Papiamento 
pa organisa e conferen- 
cia aki y a gradici tam- 
be esnan cu a contribui 
pa duna un presenta- 
cion. 

Minister Xiomara 
Ruiz-Maduro ta con- 
tento cu participacion 
di tur e islanan y ta 
sigur cu e discusionnan 
lo duna un aporte na 
desaroyo di nos dushi 
idioma Papiamento. 
Minister Ruiz-Madu- 
ro a termina bisando: 
“Cultura bo tin cu 
bib’e, Papiamento bo 
tin cu papi’e!”. 


Centrale Bankvan Aruba 
We contribute to the financial stability and to the 
economic well-being of the Aruban community 

ARE YOU A FIELD INTERVIEWER? 

The CBA is looking for dynamic field interviewers 
preferably with previous experience for a survey about 
corruption in the period of November 12-26, 2018 


MAIN RESPONSIBILITIES 

• Conduct face to face interviews with 
individuals at their homes 

• Record the respondents’ answers 
accurately 

• Report to the supervisors daily 


r 



REQUIREMENTS 

• At least 25 years old with Dutch nationality 

• Available full-time incl. during evening hours 
andin the weekend 

• A valid driver’s license and transporation 

• Able to conduct interviews in Papiamento, 
Dutch, Spanish and English 



COMPETENCIES 

• Self-motivated, reliable, and trustworthy 

• Professional attitude and appearance 

• Able to work independently 

• Good communication skills 


APPLY? Send an e-mail with your CV and a 
copy of an ID to the Manager Strategy £t 
Planning, e.e.matos-pereirad)cbaruba.org 
before October 31, 2018. 

M0RE INF0RMATI0N? Contact Mrs. Edwina 
Matos-Pereira, Manager Strategy & Planning 
by phone +297-5252161 or e-mail 
e.e.matos-pereiradJcbaruba.org 

Grupo Betico celebrando 50 aña na grandi 


GRUPO Betico ta preparando pa celebra 50 aña di 
existencia. Manera ta conoci, Grupo di Betico a nace di 
famia Croes. 

E famia ta hopi musical y na fin di aña semper nan ta 
bin hunto, sea cu guitara, cuarta. Defunto Betico Croes 
tabata toca e acordion. Cu un piano bo no por bay di 
cas pa cas, pero cu un acordion si. Asina ey nan ta bin 
hunto y pasa na diferente cas di famia pa nan toca e 
musica. 

Antes nan no tabata graba. Nan ta toca canticanan cu 
tabata bin cu influencianan di afo. Ora cu a cuminsa 
graba tabata na aña 1990. E tempo ey Gus Oduber ta- 
bata forma parti di e grupo caba. Prome cancion tabata 
Paranda Arubiano, cual a dal hopi duro e tempo ey y 
ainda por bisa cu e cancion alci ta esun di mas grandi di 
Grupo di Betico. 

Naturalmente tabata tin mas hit cu a bin despues, cu- 
alnan tambe tabata hitnan grandi. Pero Paranda Aru- 
biano ta esun di mas grandi te ainda. 

Asina e grupo, te cu awe, e grupo ta hunto cu famia. 
Awendia a incorpora dos of tres persona cu no ta 
famia, pasobra bo kier mantene e grupo y den famia 
hopi biaha no ta tur ora bo ta haya e interes y instru- 
mento necesario pa toca. Bo no por pone seis cuarta 
por ehempel. Tin otronan cu a bin yuda e grupo tambe. 
Pa por menciona, algun aña pasa a lanta un fundacion 
cu lo haci cu e grupo aki tin cu lceda na bida, despues 
cu esunnan di actual mes bay. E grupo lo sigui existi 
despues di nan tambe. 

Awor aki nan lo bay tin un concierto hopi grandi dia 
12 di December cu diferente artista local cu lo ta com- 
pañando Grupo di Betico. E grupo kier celebra nan 
50 aña cu henter Aruba. Ta trata aki di un grupo cu a 
brinda Aruba 50 aña largo cu su musica. Awor aki kier 
comparti esald tambe cu e diferente artistanan cu lo 
bay graba cun’e. 

Ta bay tin por ehempel Rocco Franken, Jeanedy Semel- 
eer, Edjean Semeleer, Jeon, Landa Henriquez y asina 
tin mas artista cu lo bay compaña e grupo den e con- 
cierto aki. Tambe ta biniendo for di Hulanda Izalinne 
Calister. Enfin e lo bay ta algo grandi. Hopi biaha e 
musica cu nan ta produci no ta bende asina facil. Ora 
cu tin colaboracion cu otro artistanan, pueblo ta acepte 
mas. Asina ey e idea ta pa celebre e aña aki. 



Ticketnan lo ta disponibel na diferente Stacionnan di 
gasolin di Citgo na Aruba, tambe na iStore. Despues 
den un fecha mas despues lo anuncia unda mas lo 
bende e ticketnan. 

E concierto lo bay ta na Renaissance Conference Cen- 
ter. Nan no kier a divulga tanto cos, mirando cu lo bay 
tin hopi sorpresa pa e anochi aki. 

Ta invita tur hende, cumpra e ticketnan na tempo pa- 
sobra e lo ta un anochi hopi grandi y lo ta un honor pa 
Aruba forma parti di e anochi grandioso aki. 


_ 

Ccmgreu Blauw tin su balor ecologico, nos mester protege! 



E Cangreu Blauw ta 
pertenece n’e clase di 
crustaceonan den e or- 
den di Decapoda y e 
genero Cardisoma. Tur 
esaki por zona hopi 
straño, pero asina ta 
clasifica e diferente es- 
pecienan pa haya sa e 
origen di nan antepasa- 
donan. 

E nomber scientifico ta 
Cardisoma Guanhumi. E 
ta un cangreu di tera, 
no di lama, y mayoria 
biaha di color blauw. 

Por aprecianan den ar- 
eanan cerca di costanan 
mas tanto unda tin hopi 
matanan di mangel y cu 
e suelo ta humedo. 

Den e relato aki, Direc- 
tie Natuur en Milieu 
kier ilustra con e Can- 
greu Blauw ta, unda 
nan ta biba, kico nan 
ta come, nan balor eco- 
logico y e peligronan cu 
e cangreunan ta encon- 
tra. 

Por identifica e Cangreu 
Blauw p’e siguiente car- 
acteristicanan: un casca 
hancho y rondo; e parti 
ariba di su casca tin un 
bulto halto di manera 
gerijs; su wowonan ta 
pijlo riba di color preto; 
su tenglanan (pianan 
parti dilanti) ora e yega 
adulto ta desigual; uno 
semper ta mas largo y 
mas desaroya cu e otro. 
Mayoria biaha e teng- 


lanan ta dos biaha mas 
grandi cu su casca. E 
pianan parti patras ta 4 
cada banda y nunca ta 
mesun largo. Nan size 
ora di yega adulto ta 
p’e machonan 52mm 
y e hembra por bira 53 
mm. 

Nan colornan por dife- 
rencia un poco ora nan 
ta jong. Nan ta color 
maron, y den fase di 
transicion nan ta bira 
color biña of oranje. E 
hembra den temporada 
di pone webo ta bira 
geel of te hasta blanco. 
E cangreu tin un di- 
morfismo sexual (na 
unda ta reconoce si e 
ta macho of hembra) 
esaki kier men cu e ma- 
chonan tin un abdomen 
cu un forma di e letter 
Y of forma triangular. 
E hembranan tin e parti 
abou rondo y e parti 
abou casi cubri ful, te 
n’e rand di su casca. E 
cangreunan hembra ta 
yega madurez di repro- 
duccion den 4 aña. 

E hembranan ta carga 
e webonan bou di su 
curpa pa ongeveer 2 si- 
man, prome cu e cana 
bay pa lama na unda 
e ta laga esakinan bay. 
Un hembra di 50 gram 
por laga mas o menos 
10,000 webo cay. Asina 
cu e cangreu drenta awa 


di lama, e webonan ta 
los y bira larva. 

E temporada di pone 
webo por sosode te has- 
ta 4 biaha den un aña 
entre e lunanan di juli 
y december, ora di luna 
yen durante 2 anochi. 

E cangreunan por mus- 
tra di tin menos activi- 
dad den temporada di 
secura y nan holnan ta 
mas tapa y asina cu tin 
mas yobida nan ta bira 
mas activo y ta sali. 

E cangreunan ta biba 
mas tanto den cercania 
di lama of costanan, 
den e ecosistema di e 
matanan di mangel na 
unda e tera ta muha y 
di lodo. Nan ta coba 
buraconan te unda nan 
ta haya suficiente hu- 
medad pa nan desaroyo 
normal. 

E cangreunan ta come: 
Matanan cu a decomo- 
posita den lodo of cu a 
bira moli; insectonan 
lastrero; scorpion di 
mondi; resto di par- 
hanan, y otro bestianan 
morto. 

E cangreu tin un balor 
ecologico halto p’e bo- 
slcenan di e matanan di 
mangel cu tin na nos 
costanan. 

E conservacion di e 
Cangreunan Blauw ta 
crucial p’e preserva- 
cion di mangelnan, y 


nan ta organismonan 
cu no por keda afor di 
e candena di alimenta- 
cion. Nan ta yuda den e 
proceso di putricion di 
matanan y asina forma 
e suelo p’e crecemento 
di e matanan. 

Claramente e can- 
greunan blauw ta na 
peliger na diferente mo- 
mento di nan desaroyo. 
Un di e menasanan mas 
grandi ta hende. 

Den cultura di paisnan 
bisiña nan ta uz’e pa 
consumo y tambe pa 
comercio local. Esald 
ta peligroso pa salubri- 
dad mirando cu no tin 
control di hygiena pa 
malesanan cu e especie 
por carga. P’esey mes 
hende, no mester coi e 
cangrunan pa consumo. 
Pero tambe mester 
menciona cu dor di de- 
saroyo y trahamento di 
caminda sin tene cuen- 
ta cu cruzamento di 
cangreunan, por limita 
nan di yega lama. 


Durante temporada di 
migra pa pone webo, 
e automobilistanan ta 
trapa e cangreunan na 
cantidad halto matan- 
do e hembranan cu ta 
carga cu webo pa bay 
pone. E pildmento di 
palonan (driftwood) na 
lama tambe ta stroba 
cremento di e cantidad 
di cangreunan. Na unda 
mayoria ta sconde den 
nan fase hubenil. 

DNM ta suplica un y 
tur pa ta alerta, ya cu 
den e dianan aki lo bay 
tin cruzamento di can- 
greunan blauw na Pos 
Chiquito. 

Sea asina bon di notifi- 
ca nos inmediatamente 
via nos facebook page 
dnmaruba of yama 
594-8706. 

Den e siguiente siman 
DNM lo saca informa- 
cion adicional tocante e 
esfuersonan pa cu e cru- 
zada di nos cangreunan 
blauw. 

Aruba Lions Club cu donacion valioso 
na grupo scouting San Dominico Noord 


DIASABRA ul- 

timo Aruba Lions 
Club a haci un dona- 
cion valioso na grupo 
scouting San Domi- 
nico Noord di algun 
drumset p’asina e 
hobenan por practica 
nan talento y abi- 
lidadnan musical na 
beneficio di nan for- 
macion como scout. 

Ta un donacion hopi 
valioso p’e club di 
servicio na unda 
Aruba Lions Club ta 
purba traspasa nan 
filosofia Leonistico 
atrabes di nos norma 
y balornan p’e co- 
munidad Arubano 
desde 1947 unda ta 


enfoca riba actividad 
Leonistico na unda e 
acento semper lo ta 
purba yuda e comu- 
nidad Arubano y es- 
nan den necesidad of 
organisacionanan cu 
ta contribui manera 
grupo scouting San 
Dominico na forma- 
cion y mehoracion di 
e ser humano positi- 
vamente. 

Aruba Lions Club 
kier a desea grupo 
scout San Dominico 
hopi exito cu e drum- 
setsnan y sigui tambe 
cu boso bon trabou 
formando hobena- 
nan na un manera 
hopi positivo. 



EXECUTORIALE OPENBARE VERKOOP 

Op donderdag 8 november 2018 des namiddags om 14.00 uur, zal in 
de vergaderzaal van de “Aruba Surfside Marina”, L.G. Smith Boulevard 
7, Oranjestad, Aruba, ten overstaan van notaris mr M.J.C. Tromp of 
haar plaatsvervanger, de executoriale verkoop, bij opbod en daarop 
volgende afmijning worden gehouden van: 

het recht van erfpacht tot dertien november tweeduizend drie en zeventig 
op een perceel domeingrond, groot zevenhonderd negen en dertig 
vierkante meter (739 m2), gelegen te Palm Beach in Aruba, kadastraal 
bekend als Land Aruba, Tweede Afdeling Sectie C nummer 2584. 
Inzetprijs: Afl. 130.000,== 

De veilcondities zullen 8 dagen voor de verkoopdatum ter inzage 
liggen ten kantore van voornoemde notaris. 

De executant behoudt zich het recht voor, de veiling uit te stellen en 
op te houden zonder de verplichting de reden(en) daartoe te noemen. 

Tot en met 24 oktober 2018 kan onderhands op het te executeren 
registergoed worden geboden bij een aan voornoemde notaris mr M.J.C. 
Tromp gericht geschrift. 

Bieders dienen terstond een bankgarantie te overleggen en in het 
bezit te zijn van een geldig identiteitsbewijs. 

Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp. com/ auction@notaristromp. com 

Songfestival 60 + dia 10 di november 

awor den Renaissance 


DIASABRA dia 10 

di november awor tur 
e cantantenan 60 + cu 
ta participa den e song- 
festival di Fundacion 
Movemento ta Bida ta 
cla pa duna un bataya 
fuerte riba stage di Re- 
naissance Ballroom. 

Un total di 15 cantante 
bou di guia di maestro 
Roy Sneek y compaña 
pa Papito y su Biba 
Leklcer Band lo laga e 
ballroom trill y ya caba 
cada un di nan a busca 
un ayudo profesional 
pa ta sigur cu nan no 
ta faya. 


Dos aña pasa esald a 


worde organisa pa pro- 
me biaha y riba petici- 
on FMTB ta bin cu un 
otro songfetsival 60 +. 
Di tumba pa wals y 
balada pa ranchera pa 
salsa y rock tur ritmo 
lo ta presente den dife- 
rente idioma. 

Tur esnan cu lder balia 
por wel di prepara nan 
mes, pasobra nos ta 
bay sigi te cu 1 or cu e 
Nochi di Baliadornan. 
Pa promer biaha lo tin 
un actividad di 7 ora 
nonstop cu show y ba- 
liamento. 

E artistanan 60+ ta: 
Ina Ras, Ludwina 




Geerman, Marieta 
Jansen, Juana Perez, 
Rita Thomas, Mirtha 
Tromp,Victoria And- 
rews, Carmen Frans, 
Margaritha Roza, Rosa 
Allee, Emma Croes, Fi- 
lomena Emerenciana, 
Benjamin Petrochi, 
Aurora Thiel, Juan 
Carlos Hill. 

Fundacion Movemien- 
to ta Bida ta suma- 
mente orguyoso di tur 
e cantantenan aki y ta 
invita un y tur pa bin 
presencia esaki diasa- 
bra 10 di november na 
Renaissance Ballroom. 
Tur cos ta cuminsa ya 
pa 6 or di atardi en 
punto y durante e fes- 
tival y despues por ba- 
lia cu Papito y su Biba 
Lekker Band, ON 


TRACKyBADU. 

Si aña pasa bo a keda 
sin haña caarchi zorg 
pa busca di bo na ora. 
Bin apoya nos grandi- 


nan y balia cu e mihor 
bandanan di tur tem- 
po y alabes bo ta yuda 
Fundacion Movemien- 
to ta Bida yuda otro. 



EXECUTORIALE OPENBARE VERKOOP 


Op donderdag 8 november 2018 des namiddags om 14.00 uur, 
zal in de vergaderzaal van de “Aruba Surfside Marina”, L.G. Smith 
Boulevard 7, Oranjestad, Aruba, ten overstaan van notaris mr 
M.J.C. Tromp of haar plaatsvervanger, de executoriale verkoop, als 
bedoeld in artikel 3:268 van het Burgerlijk Wetboek van Aruba, bij 
opbod en daarop volgende afmijning worden gehouden van: 

een perceel eigendomsgrond gelegen te Macuarima te Aruba, groot 
zeshonderd en dertig vierkante meter (630 m2), kadastraal bekend 
als Land Aruba, Derde Afdeling Sectie D nummer 921, met de 
zich daarop bevindende betonstenen opstal van een woonhuis, 
plaatselijk bekend als “Macuarima 16-C”; 

Inzetprijs: Bij opbod Afl. 1.000,== 

De veilcondities zullen 8 dagen voor de verkoopdatum ter inzage 
liggen ten kantore van voornoemde notaris. 

De executant behoudt zich het recht voor, de veiling uit te stellen 
en op te houden zonder de verplichting de reden(en) daartoe te 
noemen. 

Bieders dienen terstond een bankgarantie te overleggen en in het 
bezit te zijn van een geldig identiteitsbewijs. 

Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/ auction@notaristromp.com 





















14 


AWEMainta 


Diasabra, 27 October2018 

M- 


TUR aña Biblioteca 
Nacional Aruba ta 
trece apertura di su 
Festival di Buki pa 
Mucha den forma di 
un celebracion. Esaki 
cu un show espec- 
tacular presenta pa 
muchanan di scol cu 
musica, teatro, canto 
y baile. 

Coleganan di dept 
Audiovisual ta en- 
carga cu audio y fil- 
mamento di e pro- 
duccion y demas 
trabounan audiovi- 
sual. Nan ta produci 
un videoclip pa pro- 


Diseñador di stage 




mocion y e aña aki 
tambe nan a traha e 
podium. 

Pa cada tema un co- 
lega artista ta diseña 
un lomba di stage 
special den cuadro di 
e tema di biblioteca 


su Festival. 

Robert (Robby) So- 
lognier t’e artista cu 
pa hopi aña caba ta 
diseña e lomba di e 
stage p’e ocasion spe- 
cial alci. 

Cada biaha Robby ta 
logra crea un ambi- 


ente teatral atractivo 
p’e show. E imagen- 
nan cu Robby ta pin- 
ta ta conta un storia. 

E aña alci nos ta mira 
amigo y amiga di 
tur color. Robby So- 
lognier ta traha riba 
paneelnan grandi cu 



verf di acryl y ta usa y p’e exposicion den 
e tecnica di airbrush. hal di biblioteca. 


Ademas di e lomba di E exposicion aki tam- 
stage Robby a diseña be ta den cuadro di 
un background y al- Festival di Buki pa 
gun dibuho riba foam Mucha. 

'MEGA Parking Lot Sale' na SUPER 
Do it Center e diasabra aki 




Departamento pa Asuntonan Economico, 
Comercio y Industria 

Prijsnan Maximo 



Conforme regulacion ministerial a keda stipula prijsnan maximo di bentapa e siguiente 
productonan, entrante 
27 oktober2018 


Articulo/Marca 

Contenido 

Prijs maximo di 
benta na e 
detallista (Afl) 

Prijs maximo di 
benta na e 
consumidor (Afl) 

a.Suiker: 




DOMINO 

Gelezen: 



-wit granuleerd 

20/2 lbs. 

51,29 

3,00 


10/4 lbs. 

48,40 

5,66 

b. Vloeibare Koffiemelk: 




CARNATION 

Gelezen: 



-evaporated 

48/410 gr. 

87,11 

2,20 

c.Koffie: 




NESCAFE 

Gelezen: 



-decaf 

12/120 gr. 

130,33 

13,17 

d.Babyvoedins: 




ALPINA 

Gelezen: 



-formula infant plus Etl 

12/400 gr. 

110,98 

11,22 

-formula infant plus Et2 

12/400 gr. 

110,98 

11,22 

e.Marmrine: 




SANE 

Gelezen: 



-omega 3 

8/250 gr. 

11,30 

1,71 

-licht 

24/500 gr. 

70,66 

3,57 

f.Melkvoeder: 




NIDO 

Gelezen: 



-instant fort w vit c+fe (blik) 

12/900 gr. 

156,11 

15,22 


6/1800 gr. 

146,08 

28,49 


Nota: Pa eventual kehonan, fabor tuma contacto telefonico na 5212423. 

Proximo publicacion lo tuma lugar dia 10 di november2018 Peticion pa aumento di prijs 
mester wordo entrega prome cu 3 dinovember2018pa por wordo procesa. 


Pa prome biaha SU- 
PER Do it Center 
Shaba ta bay tin un 
‘MEGA Parking Lot 
Sale’. Esald sigur lo 
ta un di e regalo mas 
grandi cu SUPER Do 
it Center por duna 
pueblo di Aruba. Tur 
cos lo cuminsa pa 8 
or di mainta y evento 
aki lo bay te cu 6 or di 
atardi. Lo bay tin en 
total 50 mesa yena cu 
tur sorto di producto 
na prijs di baca flaco. 

Tambe lo bay tin en- 
tretenimento di DJ 
Version y pa 4 or di 
atardi Grupo di Beti- 
co lo bay deleita tur 
esnan presente cu nan 
clasico y cancionan 
nobo. 


Sin lubida cu nos ta 
bay tin Dino Jump p’e 
muchanan tambe por 
pasa un rato dushi 
mientras mami y papi 
ta haci nan compras 
den tur trankilidad. 

Pa tur esnan cu kier 
saboria y dushi plato, 
Local Heroes Dinner 
lo bay tin un tremen- 
do BBQ pa solamente 
Afl 16,- pa plato. 

Por ultimo SUPER Do 
it Center kier extende 
un invitacion personal 
na pueblo di Aruba pa 
pasa bishita SUPER 
Do it Center awe di- 
asabra y probecha di 
e tremendo ‘MEGA 
Parking Lot Sale’ aki. 

Parcmda di Bochincha...cruzando brug! 


AYERA, 26 di october, ta net dos dia menos 
cu un luna prome cu e tan spera “Paranda di 
Bochincha” cu a cruza brug di Spaans Lagoen 
rumbo pa San Nicolas! E aña aki cu sosten di 
Brouwerij Nacional Balashi y Malta Balashi, e 
paranda ta bira un biaha mas un experiencia in- 
volvidabel pa nos invitadonan. 

Cruz Cora Aruba ta aworaki asercando tur 
compania di truck y tambe tur truck particu- 
lar p’asina cuminsa registra truclc. Y otro siman 
e team Bochincha lo bishita skolnan special 
p’asina cuminsa trece e bon noticia pa tur e cli- 
entenan y asina cuminsa registra participante. 
Manera tur aña, cada cliente lo ta invitado spe- 
cial den cabina di truck y lo compaña e chauf- 
feur riba e ruta pa mas of menos dos ora. 

E salida lo ta 3’or di atardi for di Brouwerij Bal- 
ashi y lo bolbe bek pa caba rond 6pm aki bek. 
Cruz Cora ta pidi tur mayor of representante di 
un persona cu lder participa, pa por fabor yama 
nos y inscribi na tel. 582-2219 mas pronto posi- 
bel. Tambe nos ta pidi tur compania cu tin truclc 
of esnan particular pa yama nos pa registra. Mas 
truclc nos por conta cu ne, mas lugar nos por 
ofrece nos invitadonan. 

Ruta 2018: Salida for di Brouwerij National; Ro- 
tonde Balashi; Pasa riba brug nobo; Bay straight 
San Nicolas te yega Warda di Polis/Burger King; 
Bira na man robez y drenta Weg Seroe Preto; 
Yega n’e tennis court y drenta Caya Jose Geer- 
man na man robez; Pasa dor di Brazil y Mabon. 
Na Rooi Kochi (pasa dilanti SPO) bay straight 
abou te final di caya bay y bay na man robez. 
Yega skina di cas di ex Gobernador Refunjol y 
bira na man drechi; Yega birada pa bay Pisci- 
na Olimpico te final di caya bira na man drechi; 
Pasa dilanti Zeerovers; Pasa caminda patras di 
Santo Largo-La Granja patras; Spaans Lagoen- 
weg te birada pa bay Mangel Halto; Pasa dilanti 
Marina Pirata; Yega dilanti Telearuba; Pasa brug 
bieu; Bay straight abou rumbo Brouwerij Nacio- 
nal Balashi p’e final. 

Paranda di Bochincha no por existi sin e sosten 
di tur su sponsors y boluntarionan. Cada aña e 
grupo di sponsors ta bira mas grandi y por casi 
bisa cu e actividad ta wordo carga pa tur e part- 
ners aki. Nan entusiasmo p’e proyecto ta haci’e 
posibel y pesey Cruz Cora Aruba kier yama nan 
danld. Tur compania cu kier aporta di un of otro 
manera por tuma contacto cu Cruz Cora na tel. 
582-2219 of in fo@re d crossaruba.com y asina 
yuda nos brinda e clientenan special aki un tre- 
mendo dia! 

Tambe ta pidi publico pa join e paranda riba 
ruta. Gruponan di famia, amigo, sport clubs, 
scouting, teams di deporte: sali pafor, decora cu 
blaas y warda e parada yega y duna sosten n’e 
grupo aki. Esaki ta nan dia! 

CIBC FirstCaribbean ta cla pa su caminata di "Walk for the Cure" 

Twr fende ta bay pa fundacion contra cancer di prostaat 


Finalmente e dia tan spera a yega. CIBC FirstCarib- 
bean su caminata “Wallc for the Cure” dus cana pa un 
cura lo bay tuma lugar. Tur fondo cu ta wordo recauda 
cu e caminata aki y e evento previo di e “Dance for 
the Cure” ta bay completamente pa Fundacion Contra 
Cancer di Prostaat. 

E caminata ta tuma lugar awe diasabra 27 di october 
2018. Pa participa por cumpra tickets na e banco mes 
situa banda di e rotonde di Tanlci Flip of un di su em- 
pleadonan. E evento lo cuminsa pa 5:30 di atardi. 

E oño oki lo tin 2 ruto, 
un di 5 km y no peticion di e 
porticipontenon o opto po pone un 
10 di km. Cu e cominoto oki CIBC 
FirstCoribbeon hunto cu nos 
comunidod to duno sigur un gron 
oporte no un fundocion cu tombe 
kier yudo e comunidod. 

Nan por bay duna conscientisacion n’e hende homber 
tocante e malesa di cancer aki cu ta afecta hopi hende 
homber. Apoyo n’e famia y sigur e tipsnan valioso n’e 
momento necesario. 

E ruta di 5 km, ta cuminsa na CIBC FirstCaribbean y 
ta bay dierccion di Colegio Ora Ubao den Tanlci Leen- 
dert, ta cana un par di caya eytras pa sali bek n’e ca- 
minda di Ponton. Despues e ta pasa banda di I-Store y 
pa sali banda di colegio EPB na Hato, bay direccion di 
e rotonde di Hato y bira bay belc n’e rotonde di Tanki 
Flip pa termina bek na CIBC FirstCaribbean. 

E ruta di 10 km, ta cuminsa na CIBC FirstCaribbean 
bay direccion di e rotonde di Paradera, despues bay 
rotonde di Seroe Blanco, bay rotonde na Piets, bay ro- 
tonde na Ponton, pasa den Pitastraat pa sali na Colegio 
EPB na Hato, bay direccion di e rotonde di Hato y bira 
bay bek n’e rotonde di Tanlci Flip pa termina bek na 
CIBC FirstCaribben. 




Durante e ruta lo tin postnan di awa, Polis y boluntari- 
onan tambe lo na caminda. CIBC FirtCaribbean ta pidi 
e automobilistanan pa pone atencion n’e ruta y orario 
pa tin un tiki pasenchi y apoya nos comunidad pa un 
bon causa. 

E caminata aki ta tuma lugar ful e luna di october na 
tur e 17 paisnan den Caribe unda cu e banco ta estab- 
leci. 

Na cada un di e paisnan aki cambionan ta tumando 
lugar danki n’e colaboracion di comerciantenan, comu- 
nidad y CIBC FirstCaribbean mes. 

Nos ta sigur cu na Aruba tambe esaki por tuma lugar. 

For di awor caba e management team kier gradici tur 
persona cu di un forma of otro a aporta n’e gran evento 
aki. 

Si ainda bo no a busca bo tshirt ainda, por pasa na 
CIBC FirstCaribbean su sucursal na Tanlci Flip. Yega 
tempran p’asina bo tambe por haya bo tshirt. 

E fin di siman aki 

Show di Scol di baile Simadanza den Cas di Cultura 



DIANAN 27 y 28 di october scol di baile Simadanza 
ta presenta un show di su alumnonan den Cas di Cul- 
tura. E show ta titula ‘Un anochi colorido cu Simadan- 
za’. 

A scoge e tema aki, pa ilustra e parti bunita di bida; 
Bida ta yen di color, color ta un expresion di alegria. 
Wak nos naturalesa despues cu awa a yobe, tur mata 
y flor ta yen di color. Color ta trece amor, felicidad, 
alegria. Pa medio di baile Simadanza ta mustra e po- 
sibilidadnan cu por haci cu un topico. Cu esald kier 
refleha e filosofia: ‘Baile ta bida y bida ta baile’ 
Presentando un topico pa medio di baile, Simadanza 
kier yuda e publico aprecia baile den diferente aspecto. 
Ehempelnan cu a uza den pasado ta e.o.: “Save the 
Earth”, “Mama na mi cuminda”, “Nos pret’i wowo”, 
“Fin di aña cu Simadanza” etc. 

E show ‘Un anochi colorido cu Simadanza’ lo conta cu 
un variacion di diferente baile, coreografia y musica. 

Lo tin baile di pre-ballet pa muchanan chikito, ballet 
clasico pa hobennan, streetdance, jazz y folklore con- 
temporaneo. E edad di e alumnonan ta varia di 4 aña 
te cu adulto. 

Scol di baile Simadanza a wordo funda na 1975 y du- 


rante e ultimo cuarenta y tres añanan un gran cantidad 
di hoben y adulto a disfruta di lesnan di baile bou guia 
di e fundadoranan di Simadanza, esta Astrid Salazar y 
Ina Profet. 

Muchanan cu a cuminsa na chikito n’e scol di baile, ai- 
nda como adulto ta sigui lesnan di baile na Simadanza. 

Docentenan di baile cu a prepara e show ta Kimberley 
Milan, Tracy Pietersz, Wilma Kuiperi-Jansen, Ina Pro- 
fet y Astrid Salazar. Cada docente a percura pa yuda e 
alumnonan cu diferente tecnica di baile y a traha coreo- 
grafianan hopi special p’e show: ‘Un anochi colorido cu 
Simadanza’. 

Realisacion di show ta posibel gracias n’e cooperacion 
ricibi di e alumnonan y nan mayornan durante e ul- 
timo lunanan. 

Simadanza ta gradici e mayor y e alumnonan pa nan 
dedicacion p’asina e scol di baile por presenta un biaha 
mas un bunita show den Cas di Cultura. 

Awe e show ta cuminsa pa 7:30 di anochi y diadomin- 
go 28 di october pa 4 or di atardi. Tur amante di baile 
y publico en general ta lceda invita pa bin presencia e 
show di baile di Simadanza den Cas di Cultura! 

La Fama Damas ta supera Estrella pa 

logra di dos triunfo sigui 


CAMPEONATO femenino di AVB a 
continua e siman aki cu e di dos fecha 
di e campeonato 2018-2019 caminda 
diarazon anochi La Fama Damas a subi 
tereno contra di Estrella den Compleho 
Deportivo Frans Figaroa na Noord. 
Despues cu e prome tempo a bay aden 
empata na 1-1, e ekipo di Savaneta ta 
bin anota dos gol mas p’asina logra un 
triunfo cu anotacion di 3-1 y asina acu- 
mula 6 punto den dos partido hunga. 

Mescos cu siman pasa La Fama a subi 
tereno cu mesun alineacion cu el a su- 
pera Deportivo Nacional den su prome 
salida cu Guylaine Geerman den gol, e 
liña defensivo a wordo forma pa Fran- 
cien de Windt, Algesha Sweetnam, 
Rosa Montiel Escobar y Avril Maldo- 
nado, mientras cu e medio campo a 
wordo forma pa Nicole Garcia, Jeceline 
Boekhoudt, Edriana Molina y Shaquira 
Rodriguez y den atake a hunga Yenifer 
Huntington y Shadira Croes. 

Den e prome minuutnan di wega La 
Fama a presiona e defensa di Estrella 
mesora, cual ekipo a conta cu un elenco 
hopi hoben y kendenan a traha duro 
durante e prome mitar aki, pero ya na 
di 2 minuut di wega Shadira Croes di 
La Fama ta bay laga riba e banda drechi 
pa despues duna un centro lastra cu ta 
yega cerca Yenhifer Huntington, kende 
ta anota e prome gol di wega y duna su 
ekipo bentaha di 1-0. 

Estrella a trata di recupera y a duna La 
Fama bon bataya y por a mira un wega 
caminda mas tanto a lucha contra otro 
den medio campo sin mucho novedad 
dilanti di e golnan. 

Na di 21 minuut di wega Estrella ta 
haya un tiro di skina cu e defensa di La 
Fama no a logra di kita mesora y aki un 
tiro fuerte di e delantero di Estrella ta 
supera portero Geerman p’asina e wega 
empata na 1-1 y sin mucho cambio e 
prome tempo a bay aden. 

Den di dos tempo La Fama a pasa pa 
domina e encuentro den su totalidad y 
a limita Estrella na un futbol di contra 
atake, pero cu no a logra di sorprende e 
defensa solido di e muchanan di Sava- 
neta. 

Tabata na di 62 minuut cu La Fama ta 


bin logra tuma bentaha di 2-1 ora cu 
Shadira Croes cobra un tiro liber cual 
portero di Estrella no por a controla y 
e bala ta bay cay den net pa pone La 
Fama ariba. 

Despues di e gol aki La Fama a sigui 
presiona y tabata un biaha mas Shadira 
Croes ta bay laga defensa di Estrella y 
ta pone e bala den net pa practicamente 
sigura e triunfo di La Fama cu anotacion 
di 3-1, 

Den di dos tempo La Fama a haci vari- 
os cambio caminda Lillianne Saladin a 
drenta na lugar di Edriana Molina, Yey- 
celine Werleman a drenta na lugar di 
Shaquira Rodriguez, Deborah Richard- 
son a drenta na lugar di Nicole Garcia 
y Tatiana Dangond a drenta na lugar di 
Jeceline Boekhoudt. 

Pa otro siman e ekipo di La Fama lo en- 
frenta Arsenal diamars dia 30 di october 
pa 8’or den Compleho Deportivo Guill- 
ermo Trinidad na Dakota, mientras cu 
Estrella su proximo compromiso lo ta 
diarazon 31 di october pa 8’or di ano- 
chi contra di Deportivo Nacional den 
Compleho Deportivo Frans Figaroa. 

Pa pueblo y nos grandinan: 

"Alegria di Ruthy # 2 " na Tele Aruba canal 13 


DANIO na nos planta nacional di television y cu cooperaion 
tambe di Biblioteca Nacional, pueblo televidente y nos grandinan 
por bay disfruta y goza di Lady Ruth su One Woman Show capi- 
tulo dos “Alegria di Ruthy # 2 “ cu lo wordo transmiti diadomingo 
awor dia 28 di october, den oranan alegre di mainta, ora nos tur ta 
cla pa gradici pa un otro bunita dia di salud, amor y alegria. 
Alegria di Ruthy capitulo 2 lo pasa pa 8.30 am di mainta y lo dura 
mas o menos 2 ora y 20 minuut. Dos ora y pico yena di dushi mu- 
sica, canto, baile, jokes y poemanan den 4 idioma. 

Nos invitacion di curason pa sintoniza Tele Aruba diadomingo 
awor dia 28 di october pa 8.30 di mainta y laga e sonrisa cuminsa 
dorna e caranan di hopi alegria ! 



Razon pa hombernan resa Rosario 

Diadomingo 28 di october 
2018 na Misa di Fatima 


y na nan trabou. Papa 
Francisco ta haci en- 
fasis pa hombernan 
resa Santo Rosario 
cu fervientemente. 


GRUPO “Homber nra cu Apostolado homber di Aruba pa 
den accion pa resa Mundial di Fatima” resa rosario pa trank- 
Rosario” ta infor- ta invita tur hende ilidad den nan hogar 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 26 Oct, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(per 100) 

CHF 

177.55 

178.27 


179.07 

Pond sterling 

GBP 

2.21 

2.26 


2.32 

Japanse yen 
(per 10.000) 

JPY 

157.50 

158.94 


160.54 

EURO 
(per 100) 

EUR 

200.23 

202.06 


204.09 

Deense kroon 
(per 100) 

DKK 

26.10 

26.82 


27.62 

Noorse kroon 
(per 100) 

NOK 

20.22 

20.94 


21.74 

Zweedse kroon 
(per 100) 

SEK 

18.39 

19.11 


19.91 



Aki na Aruba nos 
tur ta mira cu hopi 
chofer ta colga un ro- 
sario dilanti den nan 
auto, nan ta haci’e cu 
fe, pa proteccion di 
nan famia y pa nan 
mes. 

Esey no ta kita cu no 
tin desgracia, pero cu 
fe nan ta sali for di 
nan cas y pa regresa 
sanamente. 

Diadomingo awor dia 
28 di october 2018 
pa 5 or di atardi, den 
misa di Fatima na 
Dakota ta cuminsa 
cu resa Santo Rosa- 
rio Misterio Glorioso 
y ta sigi cu oracion y 
canto na honor di In- 


maculada Curason di 
Mama Maria. 

Aruba mester di ora- 
cion di hombernan. 
Despues tin Santo 
Srificio di Misa pa 
sera e dia di Señor. 

Luna di October ta 
dedica na nos me- 
dio ambiente cu ta 
luna di flor y di gra- 
cia, especialmente 
na Mama Maria 
y ta dedica na tur 
homber. No ta dia di 
tata so. 

Pero henter e luna di 
october cu ta caban- 
do. Hendenan muher 
den silencio ta com- 
paña e hombernan 
den nan oracion. Cu 
Dios drama su bendi- 
ciona riba tur hoben 
y hombernan di Aru- 
ba y mundo henter. 
Danki di curason. 

Taoist Tai Chi Society 
cu Family Day 

TAOIST Tai Chi Society ta desea di invita 
tur miembro, famia, bisiña y tur esnan cu ta 
desea di 

pasa un rato agradabel pa bishita nos Cen- 
tro na Stadionweg 13, diadomingo awor dia 
28 di october entre 10 am y 1 pm pa goza 
di un di e 11 sopi nan (Tur sopi lo bin cu 
un dinner roll, pan bati of funchi); benta di 
mata y hunga wega di domino. 

Lo tin musica pa ambiente y topa otro pa 
pasa un rato agradabel. Nos ta warda bo na 
Stadionweg 13, entre 10 am y 1 pm. 



Fiesta di San Hudas Thadeo na Misa 
Inmaculada Concepcion, Santa Cruz 


DIADOMINGO dia 28 di october 2018 ta fiesta di 
San Hudas Thadeo, “E Santo di Esperanza”, Patrono 
di esnan desespera y di casonan dificil. E aña aki ta 
di 35 aña cu nos a re-activa e debocion na San Hudas 
Thadeo. 

Pa 6.00 p.m. nos ta resa e Santo Rosario na honor di 
Mama Maria. Nos ta resa pa combersion di pecador- 
nan, pa crecemento di fe, bendicion y paz pa nos du- 
shi Aruba cu ta pasando den hopi problema y pa paz 
mundial. 

Pa 6.30 p.m. ta sigui un Santo Sacrificio di Misa como 


accion di gracia pa tur fabornan ricibi. E Santa Misa ta 
wordo canta pa coro “Vlam di Amor”. 

E dia aki ta un bunita oportunidad pa tur esnan cu a 
haya sanacion y yudansa den nan necesidad pa gradici 
Dios na prome lugar y San Hudas Thadeo pa su inter- 
cesion. 

Pastoor Jairo Maduro y Grupo di Oracion San Hudas 
Thadeo Santa Cruz ta invita cordialmente tur deboto 
di Mama Maria y San Hudas Thadeo y pueblo di Aru- 
ba en general pa asisti n’e Santa Eucarestia. Asina nos 
por manifesta nos Fe den Dios y Comunion di San- 
tonan. Bini uno, bini tur. 



Sintonisa tur merdia e duo di penodista 
Alexa Werleman y Victor (Toko) Winklaar 
Den Noticia na G-FM 99.9 


Di dialuna pa diabierna 
cu noticia sin miedo 

Seleccion Nacienal U-20 preparando p'e competencia di CONCACAF 



E seleccion U20 di Arubaanse Voetbal Bond (AVB) ta 
den preparacion pa bay hunga den e competencia di 
CONCACAF Under 20 Championship 2018 na Flori- 
da. 

E seleccion a cuminsa prepara na comienso di septem- 
ber y ta bayendo bon. E seleccion tin casi dos luna den 
un training intenso, asina Alex Sierra, Manager di Se- 
leccion U20 di AVB, a indica. 

E seleccion a topa otro riba pa di dos biaha riba un dia- 
domingo, unda cu nan ta desayuna hunto. E hungador- 
nan a ricibi charla di nutricion, con pa recupera y cuida 
curpa. Durante e di dos encuentronan a ricibi masashi 
pa yuda nan spiernan. 

Nan tin 1 siman y mey mas di preparacion, pasobra dia 
31 di october nan lo biaha pa Florida. E entusiasmo di 
e hungadonan ta hopi halto. 

A cuminsa cu un cantidad di 40 hungador y poco poco 
a baha esaki, te cu a yega n’e cantidad di 22 hunga- 
dor cu algun reserva. E reservanan tambe ta dunando 


100%, di cual henter team ta dunando e mihor di nan. 

E ekipo mes ta consisti di 22 hungador y 7 staff, di cual 
ta obligatorio cu nan mester biaha cu un Dokter como 
parti di e seleccion. 

E seleccion di Aruba a cay den un poule interesante, 
segun Alex Sierra. Aruba lo enfrenta Mexico, Jamaica, 
Grenada, Saint Martin y Nicaragua den poule B di 6 
team. 


Nochi di Cine na Playa Pabao cu: "COCO" 



DIABIERNA, 26 di october, directiva di Centro di 


Bario Playa Pabao ta organisa otro “nochi di cine” pa e 
muchanan di Playa Pabao y di Aruba. E anochi di cine 
ta completamente gratis cu e posibilidad pa cumpra 
popcorn, hotdog y refresco na prijs di famia. Ta cum- 
insa cu e pelicula pa 7’or pm y ta termina 9.00 pm. 

Lo pasa e pelicula “COCO”. En conexion cu e nochi 
di cine ta den cuadra di Halloween muchanan por bin 
disfras y naturalmente lo tin ‘Trick or Treat’. Pues esalci 
ta un bon opurtunidad pa nos muchanan gosa di un 
pelicula cu nan mayornan. Un invitacion ta bay na 
mayornan pa compaña nan yiu(nan) y bin disfruta di e 
“nochi di cine” na Centro di Bario Playa Pabao”. 



Registra awo! 

Manda bo e-mail na noticia@awemainta.com 

AWEMainta tur dia den bo inbox 

Team Magic Angle a bira campeon di Copa 
Team Aruba 2018 den tenis di mesa 

MAGIC Angle di Mario Lobo y Andy 
Gomes a bira e campeonnan di Copa Teams 
Aruba 2018. E hobennan Teandry Mathil- 
da y Chingho Benny Chung despues di a gana 
e prome wega no por a sigui cu e bon racha pa 
vence lcisas e mihor hungadornan di tenis di 
mesa di tur tempo na Aruba, esta Mario Lobo 
y Andy Gomes. 

Den e gran final di Copa Team Aruba 2018, e 
dos hungadornan veterano Lobo y Gomes ta 
gana e serie best of three 2 - 1 y asina bay cu 
e titulo maximo. 

E prome wega di final e dos hoben prospec- 
tonan di Aruba, Mathilda y Chung a gana 3 
- 2 y a lidera e serie 1-0, pero den e di dos 
wega di final e ekipo di 297 ping pong no por 
a sigui cu e racha di victoria y ta cay venci 
contra di Magic Angle 3 - 1 y asina e ta bira 
1 - 1 . 

Diamars ultimo a tuma lugar e wega decisivo 
unda e ekipo di Magic Angle, Mario Lobo y 
Andy Gomes a lucha duro y ta vence 297 ping 
pong cu e score di 3 - 2 y gana e serie 2 - 1. 
Den e final decisivo di diamars anochi Andy 
ta sali perde contra Jeandry cu e score di 3 - 0, 
Mario ta vence Chingho 3-0, den double Ma- 
rio y Andy ta perde contra Jeandry y Chingho 
3 - 1, mientras den e ultimo dos weganan Ma- 
rio ta gana Jeandry 3—0 y Andy ta gana Ch- 
ingho 3-0. 

Alci Lobo y Gomes a gana cu score di 3-2 y 
titula campeon. 

Den B ldas, Estrella Pong di Mikayla Mathil- 
da y Josielienne Boekhoudt a titula campeon, 
mientras na di dos lugar a keda Bob Chung y 
Robert Dirksen. 

Lotto, e loteria di Aruba pa medio di Stichting 
Sportsubsidie Aruba a yuda subsidia e torneo 
Copa Team Aruba 2018 organisa pa Federa- 
cion di Aruba Table Tennis Association. 

E mihó protekshon pa 
sangura no pika bo 

WILLEMSTAD. Pa 

evitá sangura pikabo usa 
paña lcu ta tapa tur parti 
di bo kurpa. 

Paña lcoló lda, manga i 
karson largu ta bon es- 
lcoho. Por usa repelente. 

Kórda hunta tur parti 
di kurpa lcu ta eksponé. 

Skohe un repelente ku ta 
kontené e ingrediente alctivo: DEET. 

Tambe por usa repelente ku ta kontené Picaridin, Oil of Lemon 
Eucalyptus óf IR3535. 

Ta rekomendabel pa usa un repelente ku entre 20% i 25% di 
DEET, e protekshon di esaki por dura entre 6 i 8 ora. 

Por usa repelente riba mucha for di 2 luna di edat basta sigui in- 
strukshon riba e etikét. 



Di palamentario Parista pa Minister Parista 

Estudie den Region; 
situashon aktual i 
maneho pa futuro 

WILLEMSTAD. Na komienso di aña eskolar 2018/2019 taba- 
tin bastante preokupashon pa loke ta trata Estudio den Region. 
Tantu pa lolce ta trata e grupo lcu mester a kuminsá nan estudio i 
e grupo di studiante ku ya kaba a duna inisio na su estudio. 

Den kuadro di esaki Parlamento a prepará dia 09 di óktober ul- 
timo pa interkambiá ku representantenan di e mayornan di stu- 
diantenan, pero e reunion aki no a kontinuá debi na e echo lcu e 
representante di e mayornan tabata den eksterior. 

Apesar di esalci frakshon di PAR ta haña importante pa bin ak- 
larashon pa loke ta trata Estudio den Region pa e aña eskolar 
2018/2019 i e maneho pa futuro. 

Ela manda e siguiente preguntanan pa minister Alcala Walle pa 
informé den kua temporada a kuminsá ku e preparashonnan pa 
Estudio den Region i ki te eksigensianan pa studia den region. 


Tratamentu 
di kaso di 
Ginoson 
Mercelina lo ta 
djabiérné otro 
siman 

WILLEM STAD . E suidadano Gino- 
son Mercelina tin 27 aña di edat i ta- 
bata djarason ultimo den sala di korte 
akusá di a kibra drenta un vehikulo ku 
ta pértenesé na un otro suidadano di 
fam Juan Pedro. 

E kiebro i ladronisia a tuma lugá 1 di 
ougustus ultimo. 

Por sierto kiebro den outo i otro vehiku- 
lonan a bolbe ta lantando kabes den 
Kórsou. Kibrando e porta robes di e outo 
e akusado Mercelina a saka algun perti- 
nensia di e suidadano ariba menshoná. 
Tratamentu di e kaso alci tabata unika- 
mente proforma, pero entre tantu ya 
ta lconosi ku tratamentu di e kaso lo ta 
djabiérné 2 di novémber pa kuartu pasá 
di 4. 

Ounke e proposishon pa tene tratamen- 
tu di e kaso a manera kue e fiskal di sor- 
presa, fiskal señora mr. E. de Groot, a 
opservá di no tin ningun problema pa 
e kaso alci ta riba un término asina kór- 
tilcu. 

Kosnan ta manera kana hopi bruá debi 
ku e kasonan di krimen aparentemente 
ta hopi. Abogado mr. M. Marshall a sp- 
lika ku tabatin palabrashonnan lcu un 
otro wes, di manera ke e kaso por keda 
tratá sin mas próksimamente. 

Fiskal a pidi 15 aña presu pe 

Kriminal Revierre (24) a haña atake di 
furia bira manera Tasmanian Devil 


WILLEMSTAD. Den sala di korte e suidadano Joew- 
ensly Revierre (24 aña di edat) djarason ultimo a apa- 
rentá komo un figura sumamente peligroso i sin ningun 
ldase di konsiderashon. 

Despues ku su frei a laga sa lcu e ta pone un punto final 
tras di nan relashon, ta manera un “Tasmanian devil” e 
tipo aki a bira i manera demoño malu mes a drenta Jo- 
ewensley Revierre su kurpa. 

Pasobra e dia ei, esta 30 di yuni 2018 el a pone un dra- 
ma kompletu nét na boka di trabou di e frei somewhere 
patras di Staal Antillen aya na Marchena. 

Ta asina ku e frei, bahando for di e vehikulo Kia Spectra 
D 60-89, manehá pa Joewensly Revierre, lcende a hiba e 
señora trabou, a laga sa ku esei tabata alabes nan ultimo 
buélta huntu den outo, pasobra for di e momento ei nan 
relashon a kaba. 

Joewensly Revierre, skuchando e informashon aki, no a 
pérdé pa gana i a kuminsá maltratá e dama. Koleganan 
di e frei aya na su trabou a yama tata di e viktima bini na 
e sitio, anto asina ku e tata, un hómber di fam Comenen- 
cia a yega, Joewensly Revierre a saka su arma di kandela 
kuminsá basha bala sin miserikórdia riba e hómber aki. 
Na sierto momento Joewensly a lcore tras di Comenen- 
cia ku e arma di kandela den man. 

Bala a kue Comenencia den wowo di manera lcu el a 
pérdé 1 wowo, ademas bala e viktima a haña impakto 
di bala den barika, den man i den lomba, pues 4 bala en 
total Comenencia a risibi. 

Na momento ku polisnan a yega na e sitio a haña e hóm- 
ber aki bentá abou na suela i e yu muhé lcu kap na kabes 
ta yora banda di su tata ku ya tabata tirá na suela. 

Ta resultá lcu Joewensly Revierre a hasi intento pa tira e 
frei tambe, pero danki DIOS e balanan a kaba na mo- 
mento lcu el a purba esei. 

Pa ilustrá kon furioso i deskontrolá Joewensly Revierre 



ta, mester bisa ku mama di e pistolero aki a para dilanti 
di e hómber Comenencia pa evitá ku e yu lo sigui tira 
riba e hómber, pero Joewensly Revierre den su furia hasta 
a tira dirigi riba su mama i leshoná e mama den pechu. 

E tata di e frei, esta señor Comenencia a pérdé 1 wowo, 
mester a drenta pa 2 siman den hospital i keda operá pa 
djei haña tratamentu spesial den monseñor Verriet Insti- 
tuut pa siña kana di nobo i of haña e forma apropiá pa 
atendé lcu su héndikép. 

Comenencia no ta kana bon mas, anto lcomo un fiel kri- 
adó di bestia el a pérdé tur su paranan. 

Tantu Comenencia komo su yu muhé a keda mal trou- 
matisá. E yu muhé ta sinti lcu e no por traha mas i a 
bisa flét den sala di lcorte, pasobra e no por presentá na 
su trabou, sin e suseso pasa manera un pelikula den su 
kabes. 

Loke Joewensly Revierre a hasi ku nan ta masha teribel 
mes. E angustia ku e duo aki a pasa aden, despues ku e 
hómber aki a saka arma di kandela basha bala riba nan, 
heridá e tata, pone arma di kandela na kabes di e mu- 
cha muhé, tur ta kosnan masha horibel mes e señora a 
splika. 

Hasta su mes mama a haña leshon 

Pa poko pistolero Joewensly a masakrá tres persona 


WILLEMSTAD. Wes mr. de Doelder a trese padi- 
lanti ku no tabata falta nada pa Joewensly Revierre krea 
un saldo di 3 morto, esta e hómber Comenencia, ku su 
yu muhé (lcende tabata su frei) i hasta su propio mama, 
esta señora Revierre. 

Tratamentu di e kaso a tuma su tempu i wes de Doelder 
a skucha lcu hopi atenshon. Abogado pa defendé Jo- 
ewensly Revierre a hasi tur esfuerso pa trese faktornan 
padilanti pa suavisá akusashonnan kontra di su 
ldiente. 

Pero no tabata nada fásil, mirando 
tur loke a pasa i e impakto suma- 
mente negativo lcu e suseso aki 
tabatin. 

Ademas Joew- 
ensly ta adik- 
to na droga 
(mariwana) i 
alkohól i a 


konstatá ku su inteligensia no ta asina haltu. E tin un 
personalidat asosial, i estorbonan mental. 

Ounke 24 aña di edat ya Joewensly ta tata di un yu di 
2 aña i e ta traha ademas den konstrukshon. Den bista 
di abogado Dickens mes mester por konsiderá e posibi- 
lidat pa un medida di TBS, esta lcu ta pone Joewensly 
Revierre na disposishon di gobiérnu. 

s 

Ambos viktima a pidi sumanan di daño i per- 
wisio konsiderabel, manera 9000, 21.000 
i 27.000 florin. 

Fiskal mr. Hato Wilems a demandá 
un kastigu di prizon di 15 aña, ki- 
tando e periodo ku el a pasa den 
aresto preventivo. 

Wes mr. de Doelder a keda ku dia 
aki 3 siman, esta 14 di novém- 
ber e lo dikta sentensia. 



Pa falta di lei ku no tabatei 

Crown Motors tabata obligá pa kobra OB na shofurnan di bus 


WILLEMSTAD. Resientemente Inspekshon di Be- 
lasting a konfirmá ku awor si e eksonerashon anterior- 
mente menshoná a haña un base legal for di dia 1 di 
yanuari 2017. 

Ku esaki e grupo di shofur por haña restitushon di e loke 
nan a paga na OB ku forsa retroaktivo te dia 1 di yanuari 
2017. 

Den e periodo ei Crown Automotives a entregá un total 
di ocho bus Hyundai H1 pa kua ya a paga OB. 

Despues ku Inspekshon a husga i aprobá e petishonnan 
individual pa restitushon di e loke a paga na OB, na 
kuminsamentu di e siman aki a yega na un areglo ku 
Inspekshon pa debolbé e pago di OB na e shofurnan di 
taksi. E ocho shofurnan di taksi tin di firma un kom- 
probante ku nan a risibi e chélc na balor di e suma di OB 
ku nan a haña bék i ku esaki Crown Automotives na su 


turno por haña e sén bék di Servisio di Belasting loke el 
a traspasá dimas. 

Pa huntu formalisá e areglo ku a yega n’e ku e shofur- 
nan en kestion, Crown Automotives a kombiná esaki ku 
un happy hour ameno. Djaweps atardi 5 or e shofurnan 
di talcsi ku nan bus nobo di Hyundai a bin tuma nan 
chék, kaminda no unikamente a ofresé nan un refresko 
i pasapalu, pero nan a haña tambe un rekuerdo spesial 
den forma di un térmo pa tene algu di bebe sea friu óf 
kayente durante lcu nan ta riba kaya. 

Na e sitio mes nan a haña e promesa ku tur taksi di 
Hyundai ta haña un deskuento riba piesa i servisio na 
Crown Automotives. 

reportadamente e shofurnan di bus ta den kombersashon 
ku Toyota tambe pa regla restitushon dje OB ku nan a 
paga den pasado. 

Despues ku a yega na areglo ku Inspekshon di Belasting 
Crown Automotives a paga shofurnan di taksi OB bék 


WILLEMSTAD - Ultimo dianan 
tabatin sierto publisidat rondó di e 
asuntu di eksonerashon di OB riba 
kompra di vehikulo di bus i taksi. 
Den e kaso aki Crown Automotives 
a hasi kaso i atendé e asuntu mas rá- 
pido posibel ku Inspekshon di Belas- 
ting pa por duna e shofurnan loke pa 
lei nan tin derecho ariba. 

Ayera tardi a formalisá e areglo ku 
nan i nan a haña mesora un chék na 
balor di e suma di OB ku nan a paga 
anteriormente riba nan i pa lcual nan 
tin eksonerashon. 

Ayera tardi, durante un happy hour 
den showroom na Kaya Tula riba 


Ser’i Dómi, e agente di outo Crown 
Automotives a retorná na 8 shofur 
di taksi lcu Inspekshon di Belasting 
a aprobá, e OB (impuesto riba volu- 
men di benta) ku a lcobra nan dia nan 
a kumpra un bus nobo marka Hyun- 
dai pa nan trabou. 

Pa basta tempu kaba shofurnan di 
bus i talcsi a apelá na eksonerashon di 
OB pa kompra di un vehikulo nobo. 
Sinembargo, e dilernan di outo pa lei 
ta obligá na kobra OB riba tur ben- 
ta di outo i pa traspasá e plaka aki 
na Ontvanger di Kórsou, amenos ku 
formalmente por proba i presentá un 
eksonerashon pa esaki. 



Crown Automotives a kumpli kabal- 
mente ku su obligashon legal den 
esalci. 

Pa hopi tempu Gobiérnu tabata kon- 
templando e base legal pa ekson- 
erashon di OB na kompra atraves 
di un diler di outo, pero nan tabata 
asina okupá ku nan no a traha e lei. 


Sigui konseho di ekspertonan: 

Tuma medida di prekoushon 
pa no duna sangura chéns den 
temporada di awaseru 


WILLEMSTAD. - Servisio di 
Salu Publiko di Kórsou den lcuadro 
di kombatimentu di sangura ta en- 
fatisá riba e importansia pa eliminá 
lugánan di brui di sangura prinsipal- 
mente despues di áwaseru. 

No lubidá ku sangura ta un insekto 
lcu ta responsabel pa entre otro Den- 
gue, Chikungunya i Zika. 

KI BO Mester hasi 
Responsabilidat di kada suidadano 
ta pa eliminá fokonan kaminda san- 
gura a óf ta pone webu. Mester kon- 
trolá tur kaminda ku awa a keda para 
i tuma e siguiente akshonnan: 
rekohé tur artefakto óf opheto ka- 


minda awa por lceda para. Por laba 
esakinan pasando un brósh, skeiru óf 
e parti gróf di un spóns pa kita tur e 
webunan (punta pretu) di sangura, 
den kaso ku tin bichi den awa, basha 
e awa den mata óf den tera, esaki ta 
mata e bichinan, 

chék tur skóter bou di póchinan di 
mata pa bichi/larva. Por pone santu 
óf tera den e skóter, 
lcambia awa den glas óf póchi di mata 
tur siman i tambe pasa skeiru brósh, 
óf parti gróf di spóns kita webu di 
sangura. Aki tambe ta rekomendá pa 
yena santu óf pone larvisida, 
chék bo renbak pa bichi/larva di san- 
gura. Kontrolá i tapa e overloop i e 



tapa, 

tapa tur bari i drums di awa, tapa es- 
alci hermetikamente pa evitá lcu san- 
gura por pone webu den nan i den 
kaso alci tambe por tira larvisida den 
awa, 

warda tur artefakto pará den lcurá 
manera tayer, drums, bari lcosnan di 
pléstik, lco’i hunga di mucha, slóf di 
pléstik. Loke bo no ta usa mas tira 
afó, no warda potoshi, 
kontrolá hit di dak regularmente i 
limpia esaki i kita e blachinan, 
kontrolá bo berput di kas pa nan no 
tin apertura kaminda sangura por 
drenta. 

Minister Zita Jesus-Leito a reuni ku presidente di 
Komishon Nashonal di Infrastruktura di Inglatera 


\ 

Geplaatst op 26 Oktober 201 8 dor di Ministerio di Tráfiko, Transporte i Planifikashon Urbano 



WILLEMSTAD - Dia 24 di ók- 

tober ultimo, Minister Zita Jesus- 
Leito a reuni ku sr. Sir John Armitt. 
Sir John Armitt ta un profeshonal 
eksperto riba tereno di infrastruktu- 
ra hopi respetá i di gran influensha 
na Inglatera. E ta tambe presidente 
di e Komishon Nashonal di Infra- 
struktura (NIC) di Inglatera. NIC 
a lceda lantá pa duna Gobiérnu di 
Inglatera konsehonan imparsial i 
profeshonal riba e tereno di infra- 
struktura. 

Durante e enkuentro, ku tabata den 
un ambiente hopi ameno, Minister 
Zita Jesus-Leito a tolca temanan 
relashoná ku e ról i funshonamentu 
di NIC na Inglatera, posibel imple- 
mentashon di e instrumento aki na 


Kórsou, i a profundisá riba mod- 
elonan pa transporte publiko i plani- 
fikashon di infrastruktura. 

Na final di e enkuentro, komo mues- 
tra di apresio, Minister Zita Jesus- 
Leito a hasi entrega di un opsekio 
den forma di un Chichi na Sir John 


Armitt. E gesto aki a keda masha 
apresiá pa e presidente di NIC, i di 
su parti el a ofresé tur sosten kamin- 
da esaki ta relcerf pa realisashon di 
maneho di mobilidat i infrastruktura 
di Ministerio di Tráfiko, Transporte i 
Planifikashon Urbano na Kórsou. 


WELGA DEN PRIZON TA KOUSA TARDANSA PA 
TRATAMENTUNAN Dl KASONAN DEN KORTE 


WILLEMSTAD, Ayera mainta personal di prizon a 
bolbe lcanta welga. Esalci mesora tin su reperkushon pa 
loke ta trata kasonan den korte. 

Ta 100 porshento sigur ku personanan enkarselá aktu- 
almente i lcu lo mester lceda transportá pa sala di lcorte 
ayeramainta, sea lo ta lat of hasta lo no ta presente. 
Komo tal, lo no tin tratamentu di nan kaso ayera, si nan 
no tei. 

Tantu fiskal di Ministerio Publiko señora mr. Dennaoui- 
Simon komo wes señora mr. G. Edelenbos tabata pedi- 
ente di yegada di e prizoneronan. 

E promé lcaso programá pa mitar di 9 no a kontinua. 

Si e kasonan planiá pa mitar di 10 i 1 lor kontinuá ayera 
mes, anto nan tratamentu lo ta lat sigur. Segun fiskal 



señora Dennaoui-Simon ya a hasi un apelashon riba un 
tim spesial den prizon pa sóru pa transportashon di e 
detenidonan lcu mester bin lcorte ainda tuma lugá. 

Pa fin dje luna aki 

Aqualectra ta kobra pago di resibu 
outomatikamente via di banko 


WILLEMSTAD- Kambionan grandi, manera in- 
trodukshon di un sisteme integrá outomatisá SAP, in- 
trodusi dor di Aqualectra resientemente, semper por bai 
kompañá ku kasonan partikular ku mester remediá na 
kaminda. 

Esei ta e lcaso lcu kobransá di persona óf instanshanan 
ku tin e bon kustumber di pérmiti banko kita pago di 
nan kuenta di utilidat outomátikamente for di nan lcue- 
nta fin di luna. 

Debi na e introdukshon di e sistema nobo na Aqualec- 
tra, no por a kobra e pago di e resibunan durante di e 
ultimo lunanan. 

Aqualectra, den estrecho koperashon ku bankonan, a 

V 

logra resolvé e problema i pa fin di Oktober lo kita e 
pago atrasá for di e kuentanan di e ldientenan. 
Aqualectra lcu pidi e ldientenan aki enkaresidamente pa 
tin sufisiente saldo riba nan kuenta di banko pa asina e 
debe atrasá por lceda atendé i evitá inkombiniensha in- 
nesesario. 


E ldientenan aki por konsultá nan ultimo faktura pa sa 
kiko e montante habri ku lo dedusi ta. 

Alrededor di 3% di kuentanan na Aqualectra, sea di kas 
of empresa, ta paga outomátikamente via di banko. 

Introdukshon di e sistema outomatisá integrá SAP ta 
algu masha kompliká i den kaso di Aqualectra tambe 
tabatin su retonan partikular ku mester a atendé lcurié. 

Asina bankonan no por kita e loke e ldientenan aki mes- 
ter a paga outomátikamente via di banlco. Entretantu 
Aqualectra i bankonan a bin ta kolaborá intensivamente 
i a resolvé asuntunan lcu tabata stroba e kobransa out- 
omátikamente di resibunan for kuentanan na banko. 
Aqualectra ta realisá lcu e asuntu aki por a trese in- 
kumbiniensha pa e ldientenan i ta gradisi klientenan pa 
e pasenshi demonstrá. 

Den kaso ku e ldiente a paga su resibunan riba su pro- 
pio inisiativa, esta sin warda e kobransa outomátiko, 
Aqualectra lo tene kuenta ku e pagonan aki i lo dedusi 
unikamente e saldo habri. 


Pago di resibu 
di Aqualectra ta 
importante pa nan 
por inverti 

WI LLE MSTAD. Entrante fin di Óktober bankonan 
lo dedusi e montante, ku mester a keda paga na resibu- 
nan di Aqualectra, for di e kuenta di banlco di e ldi- 
entenan. Entrante fin di Novémber lo bolbe kuminsá 
dedusi pago di resibunan outomátikamente for di kue- 
ntanan di banko manera semper tabata e bon kustum- 
ber. 

Den kaso ku un kliente tin pregunta tokante di su kaso 
partikular e por yama nos number gratis 08000135 
(24 ora). 

Kórda semper tin bo number di kuenta di Aqualectra 


na man. Bo a haña esaki na man drechi ariba riba bo 
resibu. 

Pago di resibunan al dia semper tabata un bon kustum- 
ber di ldientenan di Aqualectra. 

Ta e konsenshi di ldientenan kon importante pa paga 
resibunan di Aqualectra ta hasié posibel ku Aqualectra 
por keda perkurá pa un produkshon i distribushon kon- 
fiabel banda di inverri den desaroyo di su produkshon i 
distribushon. 

E invershonnan ald ta nesesario pa netamente bene- 
fisiá e kliente bék ku e por ta garantisá di e.o. koriente 
kontinuo i awa di kalidat. Introdukshon di e sistema 
outomatisá integrá SAP tabata nesesario pa hasi 
Aqualectra lda pa Aqualectra por lceda brinda un servi- 
sio optimal tambe den futuro. 

Awor a yega momentu, pa no opstante retonan lcu ta- 
batin durante di introdukshon di e sistema, nos bai bék 
na e bon kustumber di paga nos resibunan na tempu 
manera semper nos a hasi. 

Aki tres aña 

Sint Maarten a 
priminti ku lo 
sobra plaka riba 
presupuesto 



PHILIPSBURG - Sint Maarten 
resientemente a presentá e Plan di 
Rekuperashon Finansiero. 


Segun e plan ei entrante 2021 lo so- 
bra plaka riba presupuesto pa medio 
di oumento di entrada. Kolegio di 
supervishon finansiero Kórsou i Sint 
Maarten a hasi un yamada na Sint 
Maarten pa tuma medida konkreto, 
pa realisá e surplusnan aki verdad- 
eramente i no priminti sin lcumpli. 
Mirando ku e maneho finansiero ak- 
tualmente ta insuficiente i ku mester 
tuma medida konkreto pa evitá un 
debakel financiero rba e isla, e kom- 
ishon a palabrá ku Sint Maarten ku 
lo traha pa akountent aproba e lcue- 
nta anual di 2021. 

Sint Maarten a presentá su Plan di 
Rekuperashon Finansiero dia 10 di 
óktober. 

E plan di rekuperashon ta enserá 
rekuperashon di ekonomia, 
redukshon di gastu i 
restrukturashon di servisio di im- 


puesto. 

Sint Maarten ta spera di por sigi 
sobra plaka permanentemente den 
futuro i presidente di e komishon di 
Supervishon, mr. Raymond Gradus 
a indiká lcu medidanan pa redusi 
gastu i mehorá kumplimentu ku 
deber di impuesto ta di vital impor- 
tansia pa por realisá un presupuesto 
balansá. 

Banda di esaki maneho finansiero 
sólido ta forma e base pa yega na 
sifra konfiabel i na tempu. E plan di 
restrukturashon aki ta kontené bon 
elemento i ela hasi un yamada na 
Konseho di Minister i Parlamento 
pa introdusi medida konkreto pa e 
aspektonan alci. 

Un ehémpel ta aprobashon di e lei 
nobo di penshun, kual miéntras 
tantu a keda entregá na Parlamento 
pa tratamentu. 


Mientras aña di surplus no yega: 

Sint Maarten le keda chambuka ku 
buraku riba su presupuesto 


PHILIPSBURG - Gobiernu di Sint 
Maarten ta premirá ku e presupuesto lo 
tin défisit den e añanan benidero. E dé- 
fisit premirá pa 2018 a keda ahustá te 
ANG 144 mion. 

E konsepto di presupuesto 2019 ta sera 
ku un défisit di ANG 88 mion. 

Komo konsekuensia di esaki, Sint 
Maarten ta keda dependé di fiansanan 
pa tene kabes riba awa loke na su turno 
lo yuda subi e kuota di debe. 

Pa e motibu aki Cft a konsehá gobiernu 
pa pensa shen biaha promé k unan pen- 
sa di tuma otro fianza. 

Tin un fondo pa finansia proyektonan 
di rekonstrukshon i Sint Maaten meser 
usa e fondo ei pero no fia sén pa tapa 
otro buralcu. 

DEFISIT FOR DI 2010 BIN ARIBA 
Otro punto ku tabata haltu riba e agén- 


da, ta kumplimentu ku e puntonan di e 
instrukshon ku Konseho di Minister di 
Reino a duna na 2015. 

Esald tin komo konsekuensia ku Sint 
Maarten mester kompensá e défisitnan 
di e periodo 2010 te ku 2014, kita e 
retraso den pagonan i tuma medida pa 
por tene e penshun di behes i e sistema 
di kuido strukturalmente pagabel. 
Diferente deadline a vense óf lo vense 
pa fin di e aña aki. 

A tene Cft al tanto di e progreso hasi, 
den diferente kombersashon. 

Orkan Irma a stroba kapasidat di 
St. Maarten pa kumpli finansieramente 
Por parte, pa motibu di e efektonan di 
orkan Irma, Sint Maarten no ta den po- 
sishon pa e por kumpli ku tur e pun- 
tonan di e instrukshon pa fin di e aña 


aki. 

Sint Maarten lo raportá tokante di e 
progreso i hasi un petishon serka Kon- 
seho di Minister di Reino pa establesé 
deadline nobo pa e puntonan di e in- 
strukshon ku no keda lográ pa fin di e 
aña aki. Cft a pidi atenshon pa e medi- 
danan pa redusi e défisitnan den e siste- 
ma di kuido. 

Atrobe a pidi atenshon pa e mal estado 
di e maneho finansiero. Sin un maneho 
finansiero sólido un proseso presupu- 
estario ordená no ta posibel. E prueba 
(real) ta ora aprobá na tempu un kue- 
nta anual ku un deldarashon aprobato- 
rio di akountent. A keda palabrá ku e 
gobiérnu di Sint Maarten ta garantisá 
ku esald lo ta e kaso ku e kuenta anual 
di 2021, i Cft ku apresio a tuma nota di 
e promesa aki. Tambe a pasa palabra ku 
lo entregá e kuentanan anual di 2016 i 
2017 e aña aki ainda. Por spera ku apro- 
bashon di e kuentanan anual di 2013, 
2014 en 2015 tuma lugá den e siman- 
nan benidero. 

Cft: Medida concreto ta necesario pa logra recuperacion financiero 

Vários reto na caminda pa evitá cu 
posicion di debe ta bira mucho halto 


PHILIPSBURG - Sint Maarten re- 
cientemente a presentá su Plan di Re- 
cuperacion Financiero (Financial Re- 
covery Plan). Segun e plan ey entrante 
2021 lo realisá surplusnan presupues- 
tario pa medio di aumento di entrada. 
Colegio di supervision financiero Cór- 
sou y Sint Maarten a haci un yamada 
na Sint Maarten pa tuma medida con- 
creto, pa di e forma ey e surplusnan 
planeá berdaderamente keda realisá. 
Mirando cu e maneho financiero actu- 
almente ta insuficiente, 

Cft a haci un palabracion cu Sint 
Maarten cu lo traha pa yega na un de- 
claracion aprobatorio di accountant p’e 
cuenta anual di 2021. 

Sint Maarten a presentá e Financial Re- 
covery Plan dia 10 di óctober. Pa medio 
di recuperacion di economia, reduccion 
di gasto y restructuracion di e servicio di 
impuesto, Sint Maarten ta spera di por 
realisá surplus presupuestario structur- 
al, cuminsando na aña 2021. Presidente 
di Cft Raymond Gradus: “Medidanan 
pa reduci gasto y mehorá cumplimento 
cu deber di impuesto ta di vital impor- 
tancia pa por realisá un presupuesto ba- 
lansá. 

Banda di esaki maneho financiero só- 
lido ta forma e base pa yega na cifra 
confiabel y na tempo. 

E plan di restructuracion aki ta contené 
bon elemento y nos a haci un yamada 
na Conseho di Minister y Parlamento 
pa introduci medida concreto p’e aspec- 
tonan ald.” 

Un ehémpel ta aprobacion di e ley nobo 
di pensioen, cu miéntrastanto a keda 
entregá na Parlamento pa tratamento. 


Sint Maarten ta premirá cu e presupues- 
to lo tin déficit den e añanan benidero. 
E déficit premirá pa 2018 a keda ahustá 
te ANG 144 mion. 

E concepto di presupuesto 2019 ta sera 
cu un déficit di ANG 88 mion. Como 
consecuencia di esaki, Sint Maarten ta 
keda dependé di fiansanan pa sosten di 
likides, loke lo resultá den subida di e 
cuota di debe. 

P’e motibo aki Cft a consehá pa man- 
tené un actitud reservá ora ta considerá 
pa tuma otro fiansa. 

Presidente di Cft Raymond Gradus: “Pa 
financiamento di proyectonan di recon- 
struccion, ta mihor Sint Maarten usa e 
trustfund, cual ta destiná hustamente 
p’e meta ey.” 

Otro punto cu tabata halto riba e agén- 
da, ta cumplimento cu e puntonan di e 
instruccion cu Conseho di Minister di 
Reino a duna na 2015. 

Esaki tin como consecuencia cu Sint 
Maarten mester compensá e déficitnan 
di e periodo 2010 te cu 2014, kita e re- 
traso den pagonan y tuma medida pa 
por tene e pensioen di behes y e sistema 
di cuido structuralmente pagabel. 
Diferente deadline a vence óf lo vence 
pa fin di e aña aki. A tene Cft al tanto 
di e progreso haci, den diferente comb- 
ersacion. 

Por parte, pa motibo di e efectonan di 
orcan Irma, Sint Maarten no ta den 
posicion p’e por cumpli cu tur e pun- 
tonan di e instruccion pa fin di e aña 
aki. 

Sint Maarten lo raportá tocante di e 
progreso y haci un peticion na Conseho 
di Minister di Reino pa establecé dead- 



line nobo p’e puntonan di e instruccion 
cu no keda lográ pa fin di e aña aki. Cft 
a pidi atencion p’e medidanan pa reduci 
e déficitnan den e sistema di cuido. 
Atrobe a pidi atencion p’e mal estado 
di e maneho financiero. Sin un maneho 
financiero sólido un proceso presupues- 
tario ordená no ta posibel. 


E prueba (real) ta ora aprobá na tempo 
un cuenta anual cu un declaracion apro- 
batorio di accountant. A keda palabrá 
cu e Gobiérno di Sint Maarten ta ga- 
rantisá cu esaki lo t’e caso cu e cuenta 
anual di 2021, y Cft cu aprecio a tuma 
nota di e promesa aki. 

Tambe a pasa palabra cu lo entregá e 
cuentanan anual di2016y2017 e aña 
aki ainda. 

Por spera cu aprobacion di e cuentanan 
anual di 2013, 2014 y 2015 tuma lugar 
den e simannan benidero. 


Durante di su bishita Cft a hiba cóm- 
bersacion cu Gobernador, Conseho di 
Minister, Minister di Finansa, Minister 
di Salubridad, Asunto Social y Labor, e 
comision financiero di Parlamento, rep- 
resentantenan di World Bank, Prinses 
Juliana International Airport y Fondo 
General di Pensioen Sint Maarten. 
Esaki tabata e promé bishita di e miem- 
bronan nobo di Cft, Henk Kamp riba 
proposicion di Hulanda y Russell Voges 
riba proposicion di Sint Maarten. 

E otro miembronan cu ta forma parti di 
e Colegio ta Presidente Raymond Gra- 
dus y Gregory Damoen riba proposi- 
cion di Córsou. 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Cu dolor na nos curazon, pero conforme cu boluntad 
di Dios, nos ta anuncia fayecimento di: 



Ciriaco Dirksz 

Mihor conoci como “ Ciro” 
*08-08-1939 -124-10-2018 


Na nomber di su casa: Maria Libia Dirksz Arbelaez 

Yiunan: Ghislaine Dirksz 

Oswaldo Dlrksz y jlunan 
Dlana van der Biezen y jiunan 

Nieta /nietonan: Jaos y Javan na Hulanda 
Angelo y Elvis 

Bisanietonan: Caithy, Nathan, Ethan y Thalia 

Rumannan: Viudo Ceferino Albertsz y famia 
Francisca Dirksz 
Lydia Dirksz y jiu Jovino Lacle 
Merce Dirksz 

Antusia y esposo Pascal Snelders-Dirksz 
Wilfrido y esposa Marlenda Dirksz-Croes y famia 
Lourdes Dirksz 

Hubert Mariano y esposa Margareta Dirksz- 
Geerman y famia 
Glenda Dirksz 

Suegra: tSixta Tulia Gallego Arbelaez 

Swa: tAlberto Arbelaez y Maria Elena Arbelaez Gallego y 

jiunan na Colombia 

Tanta: Johanna Angela y famia 

Omo: Marciano Angela y famia 

Sobrino y sobrinanan na Aruba, Hulanda, Canada y Merca 

Sobre sobrino, sobre sobrinanan, primo, primanan, ihanan, 
comer, compernan bisiñanan y demas conocirnan. 

Ex coleganan di ALM, AIR ARUBA y OGDEN. 

Coleganan di AGS. 

Amigonan di billiard Trappers Club. 

Amigonan di cas: Sjanco Delaney y esposa Mena Delaney y 
famia 

Roy Geerman y famia 

Maria Cantando y esposo Robby Dankerlui y jiu Keren Vieira 

Fay Franken y famia na Merca 

Sonny Angela y famia 

Sra viuda Aura Vrolijk y famia 

Famianan: Dirksz, Maduro, Arbelaez,Schoutte, van der Biezen, 
Figaroa, Peña, Hermus, Engelen na Aruba y Hulanda, 

Carolina, Lampe, Rosel, Angela, Willems, Quant, Vrolijk, 
Dabian y demas famianan ta invita pa asisti na e acto di 
entierro cu lo tuma lugar Diamars 30 di oktober 2018,for di 
2or pa 4or di atardi na misa Inmaculada Concepcion na Sta 
Cruz y despues pa Santana Santa Maria na Sta Cruz. 

Adres pa condolencia: ROYAL FUNERAL HOME , dialuna 29 
di oktober 2018 for di 7or p.m. pa 9or p.m. 

"Señor ta mi wardador, nni’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”, 

Salmo: 23 

Cu dolor na nos curazon, pero conforme cu boluntad 
di Dios, nos ta anuncia fayecimento di: 



Hyacintho Gregory Jacobs 

Mihor conoci como “Gorry” 

*-05-08-1973 -124-010-2018 

Acto di entiero lo wordo anuncia despues 

Nos ta anuncia fayecimento di: 



Frank Leonardus Hoogland 

*14-01 -1929 - 123-10-2018 
Na nomber di su: 

Casa: sra, Astrid Hoogland-Salazar 

Yiunan: sr. Frank L. Jr. y sra, Denise Hoogland 
Sr. Ronald F. y sra. Lynette Hoogland 
Sra. Yael S. Hoogland 

Nieto(a)nan: Elena Hoogland 
Nicholas Hoogland 
Isabella Hoogland 
Paxton Hoogland 
Cheyton Hoogland 

Simadanza 

Oportunidad pa condolencia: Aurora Funeral Home, 
diamars 30 di october 2018 di 7’or pa 9’or di anochi 

Acto di despedida ta tuma lugar diaranson 31 di 
october 2018 di 9’or pa 11 ’or di mainta na Aurora 
Funeral Home. 


Auifora 

“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu dolor na nos curazon, pero conforme cu boluntad 
di Dios, nos ta anuncia fayecimento di: 


6 


I 


w 


Antonio Eusebio Farro 

Mihor conoci como “Tony” 

*17-01 -1953 - 125-10-2018 

Acto di entiero lo wordo anuncia despues 


Aiffora 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curazon, pero conforme cu boluntad 
di Dios, nos ta anuncia fayecimento di: 



Edith Bernice Griffith 

Mihor conoci como “Bernice” 
*09-08-1935 -126-10-2018 

Acto di despedida lo wordo anuncia despues 



God is our refuqe 

and strengtn, 
a very present 
help in troubie. 

Psalm 46:1 

“Cerca Dios mi ta sigur, E ta amor y fieldacT. “Alsa bo, 
mi Dios, te riba shelu, laga tera ta yen di bo Gloria”. 

A bai drumi inesperadamente den brasa di Senjor, nos 
Mama, Ruman, Wela, Bisawela y Tatarawela stimá: 


Sra. Viuda Agapita 
Maduro-Franken 

Mihor conosi como Chibin, 

Tanta Pin y Oma 

7 Oktober 1929 - 22 Oktober 2018 

Na nomber di su jiunan: 

Sra. Viuda Mirtha Maduro-Franken y fam 
Jessica Franken y fam 
Karel Maduro, esposa Karina y fam 
Daisy Maduro y fam 

Rumannan: Anita Giel-Franken y fam 
+ Rosa Franken y fam 
+ Brigida Gomez-Franken y fam 
+ Seferina Semeleer-Franken y fam 
Albertina Franken y fam 
+ Pedro Franken y fam 

Gregorio Franken, esposa Filomena Franken y fam 

Nietonan: Raymond Maduroyfam, Revelino Maduro y 
fam, Rudolfo Maduro y fam, Rebecca Maduro y fam 
Angel Flanegin Jr. y fam, Jereld John Flanegin 
Kathy Mahadeo-Maduro y fam,Kevin Maduro 
Endrich Fugo, Jordy Fugo y Nicole Fugo 

Bisanietonan: Karolyne, Raychell 
Revan, Javen y Xaven 
D’von y Djeon 

Jairee, Jairienne y Jairylaine 
Dean y Josie 
Brendan y Faith 

Tataranieta: Kayra 

Su Swa y Cuñanan, Primo y Primanan, sobrino y 
sobrinanan, su ayudante Ana Rondon y su bon 
bisiñanan Rica y Dientjie. 

Demas famianan: Franken, Maduro, Flanegin, Camp- 
bell, Mahadeo, Fugo, Tromp, Bruin, Oduber, Serrano 
Colon, Webb, Giel, De Cuba, Gomez, Semeleer, 

Quant, Britten, Faro, Figaroa, Wolff, Rosel, Peña, Dirksz 
y Carolina. 

Si en caso den nos tristeza nos por a lubida algun 
persona of famia, nos mas sincero disculpa. 

Acto di entierro lo tuma lugar Diasabra 27 Oktober 
2018 pa 4’or di atardi na Misa Immaculada Concep- 
ción na Santa Cruz y despues pa Santana Catholico na 
Santa Cruz. E restonan mortal di nos difunto stimá lo ta 
reposa for di 2’or di atardi na Misa. 

Adres pa condolencia: Aurora Funeral Home Diabierne 
26 Oktober 2018 di 7pm-9pm. 

Nos ta lamenta cu despues di entierro nos no por ricibi 
bishita di condolencia na cas. 



Celebrando su 50 aña di existencia, 
Bucuti Yacht Club ta celebra esaki cu un 
competencia di pesca internac onal 


BUCUTI Yacht Club Aruba celebrando su di 45 aña di Internacional 
Bill Fishing Tournament 

dianan 2, 3 y 4 di november 2018. Alabes Bucuti ta celebra su 50 aña di 
existencia e mesun weekend aki. 

E weekend aki lo tin partisipantenan di Aruba, Curacao, Bonaire, USAy 
Venezuela presente. 

Diabierna dia 2 di november pa 8 or di anochi e apertura oficial di e tor- 
neo lo cuminsa cu e reunion di Capitannan. Despues di esaki lo honra e 
ex-Presidentenan di Bucuti Yacht Club Aruba. 

Na final di e anochi aki lo honra e baluartenan na cual e di 45 aña di 
e B.Y.C.A International Bill Fishing Tournament ta wordo dedica, esta 
sres. Feli Yarzagaray, Roberto Tromp y Henk Beijen. 

Sperando asina na tur piscado y pueblo en general pa bin participa y 
celebra cu nos di Bucuti Yacht Club Aruba e weekend aki dia 2,3 y 4 di 
november 2018. 






*26 - 01-1960 - 123 - 10-2018 

Cu honda pena Gerencia di Serlimar 
Sui Generis ta anuncia fayecimento di 
Sr. Pedro Luis Valderamar Wever 

Den nomber di Staf y Personal di 
Serlimar Sui Generis 
nos kier a extende 
nos mas sincero condolencia na su 
esposa, ruman nan y 
demas famia. 

Dios duna e famia hopi forza 
den e momento dificil aki. 

Cu sr. Pedro sosega na paz den brasa 
di Señor. 

C+' 

SERUMAR 

Repudio general 
riba video di 
maltrato di tribon 

WILLEMSTAD - Djamars ultimo taba- 
tin un reunion na Ministerio di GMN relas- 
honá lcu e konmoshon ku a surgi despues lcu 
piskadónan di Kórsou a publiká un video 
riba Facebook di momentu ku nan a lcue un 
tribon na Noordkant. 

Diferente organisashon a mustra ku e mane- 
ra ku a atendé lcu e tribon kaminda a kórta 
e bestia su aletanan miéntras e tabata apa- 
rentemente bibu komo un forma grave di 
maltrato di bestia. 

Entretantu a drenta tantisimo reakshon 
inkluyendo di otro piskadónan ku ta de- 
saprobá e proseder di e piskadónan riba e 
video. 

Despues di a analisá e video a konklui ku 
e forma di proseder alci no ta algu tipiko di 
piskamentu en general aki na Kórsou. Nor- 
malmente momentu ku lcue piskánan grandi 
manera tribon, ku porsierto ta sosodé insi- 
dentalmente, ta hasi uzo di un hak spesial 
pa hisa e piská pone den boto pa despues 
mat’é rápidamente lcu un chikoti. 

Riba e video lcu entretantu a keda amplia- 
mente plamá por mira ku ta trata na mata 
e tribon ku hinká di kuchu den kabes lcual 
aparentemente no a yuda pa despues kórta 
e bestia su aletanan miéntras e tabata sapa- 
tia den laman. 

E akto aki ta un falta di réspét i no ta kore- 
spondé ku nos kustumber, tradishon i legis- 
lashon di nos pais. Defakto mester prohibi 
kitamentu di aleta for di tribon bibu. 


AVV LMalnta 

t corfitfj/ Xoko 

Tel: 583-1400 Fax: 583-1444 


Kompletamente ilegal 

Ta ku harpoen piskadónan lokal a 
tira tribon na Noordkant 

WILLEMSTAD Lokual ta remarkabel riba e video kaminda a 
maltratá un tribon ku nan a kue na Noordkant ta ku por mira ku a 
hasi uzo di harpun pa tira riba e tribon. 

Uzo di harpun ta prohibi for di 1976, pero Minister e biaha aki por lo 
pronto lo konsultá ku e piskadónan. 

Alabes e suseso e tuma lugá riba un mal momentu mirando e echo 
ku, kontrali na lokual ta keda sugeri riba internét, Kórsou ta bastante 
avansá ku formulashon di medidanan nobo i legislashon ku e meta pa 
protehá medio ambiente marino inldusive tribonnan. Aña pasá Kon- 
seho di Minister a aprobá e asina yamá “Ocean Policy” ku ta kontené 
dies punto spesifiko pa mehorá protekshon di naturalesa marino di 
Kórsou. Un di e puntonan ta establesimentu di un santuario di tribon 
riba laman ganchu i prohibishon di importashon di harpun. 
Ministerio di GMN lo introdusi e medidanan di forma aselerá pa evitá 
situashonnan manera por mira riba e video. 

Tambe lo konsultá ku Wardakosta i Polis tokante kon pa atendé mihó 
ku mantenshon di legislashon aktual i nobo. 



COOPERATIEVE SPAAR- EN CREDIET VERENIGING 
DOUANE ARUBA 


COOPERATIEVE SPAAR-EN 
KREDIETVERENIGING DOUANE ARUBA 

Y 

DOUANE ONTSPANNING- EN SOCIALE 
VERENIGING ARUBA 

Ta participa fayecimento di 



Hyacintho Gregory Jacobs 

Mihor conoci como "Gory" 

Ex president (y secretario) di C.S.K.V.D.A y ex presidente di 

D.O.S.V.A. 

Directiva y miembronan di ambos organisacion ta manda nan mas 
profundo condolencia na famianan di Gory y cu Gory disfruta 
plenitud di Gloria di Senjor! 

Ta invita tur miembronan pa asisti na e acto di entierro cual lo wordo 
anuncia despues. 

